Analisis Teknikal AUD/USD – Timeframe H1 – 8/10/2018

Pergerakan harga bagi pasangan matawang AUD/USD dilihat masih bergerak rendah dari paras harga 0.70900 di mana matawang USD masih memberi tekanan terhadap Aussie. Pada dagangan Jumaat lalu ketika data pekerjaan NFP dikeluarkan, harga pada mulanya ditekan ke paras support MagicS1 sebelum naik semula ke paras Magic Pivot pada indicator Moshed Magic Line sebelum harga kembali bergerak menurun ke paras support Magic S1 dan menutup harga di paras sekitarnya.
Pada sesi pasaran Asia hari ini, harga dilihat didagangkan perlahan pada awal sesi dan bergerak rendah dari paras Magic Pivot 0.7058 hari ini dan cuba menguji paras tersebut. Jika harga berjaya membuat kenaikan melepasi paras Magic Pivot 0.7058, harga akan menuju ke paras resistance 0.7075 (MagicR1) terlebih dahulu sebelum harga menguji paras resistance 0.70900. Jika harga berjaya breakout paras tersebut, jangkaan harga akan membuat kenaikan ke paras yang lebih tinggi dan paras yang dilihat berpotensi untuk dicapai adalah pada resistance 0.7103 (MagicR2) atau seterusnya ke paras resistance 0.7120 (MagicR3).
 Sebaliknya, jika harga meneruskan kembali momentum penurunan yang dibuat sejak minggu lalu, harga dijangka akan membuat Lower Low yang baru ke paras support 0.7030 (MagicS1). Seterusnya, penurunan harga yang diteruskan bakal melihatkan harga menuju ke paras support 0.7013 (MagicS2) atau harga boleh mencecah ke paras support yang lebih rendah yang dilihat pada paras 0.6984 (MagicS3).
Ikuti perkembangan isu semasa khususnya ekonomi di China dan juga isu perang dagang yang memberi kesan terhadap matawang AUD. Rujuk pada indicator Moshed Magic Line untuk memantau paras support dan resistance yang terbaik pada chart harian anda.

Paras support: 0.7030, 0.7013, 0.6984.
Paras resistance: 0.7075, 0.7103, 0.7120.


Sekejap Naik, Sekejap Turun, Trader ‘Kecut’ Dengan Pergerakan GBP/USD?

Seperti minggu lalu, dagangan Pound pada awal minggu ini masih membuatkan pelabur gelisah dengan pergerakan agresif pada carta harga.
Seawal sesi Asia bermula, matawang Pound telah menunjukkan peningkatan nilai dengan pengukuhan lanjut dipamerkan pada dagangan yang bersambung di sesi Eropah semalam.
Pelabur meletakkan keyakinan untuk rundingan Kesatuan Eropah (EU) dan United Kingdom (UK) akan mencapai persetujuan rundingan bagi mengakhiri drama Brexit yang berlarutan selama 5 tahun.
Namun, penyusutan semula Pound di sesi New York berlaku susulan kebimbangan buat pelabur setelah UK menyatakan bahawa tiada kepentingan lagi untuk meneruskan rundingan jika tiada perubahan pada pendekatan daripada EU.
Perkembangan lanjut akan terus dipantau untuk mendapatkan isyarat lebih jelas hala tuju rundingan Brexit ini.
Pada carta harga bagi pasangan matawang GBP/USD, harga telah pamerkan kenaikan sebaik sahaja sesi Asia bermula semalam melepasi paras halangan Moving Average 50 (MA50) pada pergerakan di rangka masa 1 jam.
Lonjakan lebih tinggi dipamerkan pada sesi Eropah dengan kenaikan harian dicatatkan sekitar 130 pips mencapai paras ketinggian 1.30200.
 Namun harga kembali turun semula di bawah paras 1.30000 dan menutup dagangan di sekitar paras 1.29400 di atas paras sokongan MA50.
Jika kenaikan kembali diteruskan, paras 1.30000 akan kembali diuji dan jika harga berjaya melepasi paras tersebut, paras resistance minggu lalu sekitar 1.30800 akan menjadi destinasi kenaikan seterusnya.
Sebaliknya jika harga membuat penurunan, zon RBS (resistance become support) dalam julat harga 1.29000-1.28500 akan kembali dituju harga.
Penurunan lebih rendah melepasi zon tersebut dilihat akan menuju zon support pada paras 1.27600.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Pasaran: Penularan Wabak Koronavirus Semakin Membimbangkan Mengurangkan Harapan Pasaran?

Pada hari ini, matawang yen dan swiss franc telah mencatat pengukuhan berbanding US dolar pada hari Selasa kerana para pelabur mengharapkan pelonggaran monetari global yang dipengaruhi kebimbangan terhadap wabak koronavirus.
Saham global dan minyak mencatat peningkatan pada hari Selasa dan pelaburan safe have seperti emas, matawang yen dan swiss franc telah mencatat pengukuhan kepada paras yang tinggi berikutan peningkatan selera risiko dengan jangkaan rangsangan daripada bank pusat.
Menteri-menteri kewangan G7 dan gabenor bank pusat telah mengadakan satu persidangan pada hari Selasa bagi membincangkan bagaimana langkah yang efektif untuk menangani wabak koronavirus dan kejatuhan ekonomi. Dalam masa yang sama para pelabur kini sedang meneliti adakah the Fed dan negara-negara utama lain akan mengikuti jejak langkah pelonggaran monetari.
Walaubagaimana, berdasarkan laporan Reuters, pernyataan darf G7 menyatakan bahawa mereka tidak menawarkan janji perubahan dalam dasar monetari dimana hal tersebut dapat meningkatkan keyakinan pelabur.
 US dolar mencatat kejatuhan sebanyak 0.34% kepada bacaan 107.95 yen dan 0.14% kepada bacaan 0.958 franc. Ahli ekonomi MUFG berpendapat bahawa kenyataan yang dikeluarkan oleh G7 tidak seperti yang diharapkan dan berkemungkinan tidak ada rangsangan yang eksplisit.
Dalam satu kenyataan, negara-negara G7 berjanji untuk bekerjasama untuk mengurangkan kerosakan wabak koronavirus terhadap ekonomi, tanpa memberi rincian langkah yang bakal diambi.
Para pelabur kebanyakkan mengharapkan bank-bank pusat dapat melakukan sesuatu untuk membantu mengatasi krisis sebagaimana menurut pandangan Jane Foley dari Rabobank.
Disisi lain, Bank Pusat Eropah berkata ia bersedia unutk mengambil langkah lanjutan untuk membendung kesan wabak tersebut. Matawang Euro jatuh dari paras tertinggi lima minggu pada hari Selasa. Indeks US dolar mencatat penyusutan sebanyak 0.19% kepada 97.135 setakat jam 11 p.m.


“Isu Brexit Hanya Bazirkan Masa Saya” – Juncker

United Kingdom (UK) dan Kesatuan Eropah (EU) sedang berusaha untuk berbincang mengenai peraturan baru pada tahanan pemeriksaan di sempadan Ireland. Perdana Menteri Britain, Theresa May bakal bertemu Ketua Suruhanjaya Eropah, Jean-Claude Juncker pada hari ini untuk satu pertemuan penting dengan draf persetujuan dijangka akan siap disediakan pada Khamis.
PM May terus mencari inisiatif untuk perbincangan bersama EU untuk mendapatkan sokongan daripada penggubal undang-undang yang menentang perjanjian kerajaannya yang dicapai bersama EU.
EU mengingatkan bahawa 27 negara anggota yang lain tidak akan membuka semula perjanjian pengunduran Brexit yang telah dirundingkan. Britain dijangka akan meninggalkan EU pada 29 Mac ini dan tempoh masa semakin suntuk buat PM May.
Ketua Suruhanjaya Eropah, Juncker menyatakan bahawa beliau tidak mengharapkan keputusan besar dalam pertemuan itu bersama PM May di Brussels hari ini. Beliau memberitahu bahawa tiada faktor yang kukuh untuk membuatkan beliau menjangkakan pertemuan ini akan memberikan satu perbincangan yang produktif dan tidak tahu apa yang bakal PM May bicarakan dalam perbincangan tersebut.
Juncker berkata beliau masih tidak jelas apa yang UK mahukan. Dalam tembual televisyen di Jerman, beliau meluahkan kekecewaan dan dalam kenyataannya menyebut bahawa beliau hanya membazirkan masa dengan isu Brexit ini dan mengharapkan pertemuan bersama PM May akan menjadi satu perbincangan yang ‘mesra’.
Adakah keputusan pertemuan tersebut akan menghalang pengukuhan Sterling dalam pasaran semasa?
 Jika dilihat pergerakan harga pada chart GBP/USD, harga telah melonjak 170 pips semalam mencecah paras tumpuan pada resistance 1.30700. Jangkaan harga akan membuat pembetulan harga (correction) ke paras Magic Pivot 1.3009 hari ini sebelum meneruskan kenaikan semalam sekiranya dagangan Sterling kekal kukuh berbanding USD yang didagangkan lemah.
Lihat gambar chart GBP/USD di bawah untuk membantu anda membuat perbandingan analisis teknikal anda beserta kawalan risiko yang terbaik.

Lihat juga paras support dan resistance pada indicator Moshed Magic Line untuk membantu anda mencari peluang posisi dagangan yang terbaik dengan momentum pengukuhan Sterling selepas sesi dagangan semalam.
Paras support: 1.2946, 1.2832, 1.2769.
Paras resistance: 1.3123, 1.3186, 1.3299.


Lihat Kesan Pergerakan GBP/USD Selepas Undi Percaya Terhadap PM Boris Johnson

US dolar pada dagangan awal minggu dilihat positif, disebabkan reaksi pasaran terhadap laporan data pekerjaan NFP Amerika Syarikat (AS) yang diterbitkan pada Jumaat lepas .
Berdasarkan bacaan data NFP, pertambahan pekerjaan di AS untuk bulan Mei catat angka lebih tinggi berbanding jangkaan penurunan yang membuatkan mata wang USD bergerak lebih baik berbanding kebanyakan mata wang utama yang lain di dalam pasaran.
Namun, kadar pengangguran dan purata pendapatan yang gagal mengatasi ramalan dilihat mengehadkan pengukuhan US dolar.
Sementara, mencuri tumpuan pada dagangan awal minggu apabila pelabur menyaksikan lonjakan nilai mata wang Pound yang ketara pada sesi Eropah semalam.
Menariknya, kenaikan harga yang berlaku semalam susulan reaksi pasaran terhadap undian percaya (confidence vote) yang telah dijalankan terhadap Perdana Menteri UK Boris Johnson .
Namun selepas keputusan undian diumumkan yang berpihak kepada PM Boris Johnson telah mengundang reaksi suram pada pergerakan harga dicarta pasangan mata wang GBP/USD .

Pada Jumaat lalu, harga pada carta GBP/USD telah membuat penurunan ke zon support 1.25000 selepas reaksi pada terbitan data pekerjaan NFP AS membuatkan US dolar sedikit mengukuh.
Namun bersambung pada dagangan awal minggu semalam harga dilihat telah membuat kenaikan semula susulan pengukuhan Pound menjelang keputusan undian percaya terhadap PM Boris Johnson.
 Selepas kenaikan harian sekitar 100 pips dicatatkan mencapai paras ketinggian 1.25700 di sesi Eropah, harga dilihat membuat penurunan semula sehingga ke penghujung sesi New York.
Bersambung pada dagangan sesi Asia pagi Selasa ini, penurunan harga diteruskan kembali pada zon support 1.25000.
Sekiranya kenaikan harga berlaku semula, harga bakal membuat kenaikan dari zon support 1.25000 tersebut menuju ke zon 1.26000 untuk harga menguji zon rintangan itu.
Jika kenaikan harga diteruskan menembusi zon rintangan tersebut, sasaran untuk kenaikan lebih tinggi adalah pada 1.27000 pula.
Sebaliknya jika harga meneruskan penurunan dibawah zon 1.25000, penurunan lanjut harga seterusnya dijangkakan bakal menuju ke zon tumpuan 1.24000.
Untuk penurunan lebih rendah, sasaran seterusnye adalah pada 1.22800 untuk harga catatkan paras terendah terbaru 3 minggu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Keyakinan Pengguna US Merosot Kepada 117.9

Keyakinan pengguna di Amerika Syarikat merosot kepada 117.9 pada Mei berbanding 119.4 yang direkod sebelum ini. Bacaan kali ini merupakan yang terendah sejak tiga bulan lalu dan juga kurang daripada jangkaan 119.5.
Indeks keadaan semasa meningkat kepada 140.7 dari 140.3 di mana komponen jangkaan merosot kepada 102.6 dari 105.4.
Kadar responden yang menyatakan keadaan perniagaan adalah baik menyusut kepada 29.4% dari 30.8% sebelum ini dengan tiada perubahan yang mengatakan keadaan semakin buruk. Manakala penilaian keadaan semasa pasaran buruh kekal positif dengan hanya sedikit perubahan dari bulan lalu.
 Terdapat kejatuhan yang signifikan dalam peratusan pengguna yang menjangkakan keadaan semakin baik dalam tempoh enam bulan kedepan. Kejatuhan juga dicatat dalam peratusan responden yang menjangkakan lebih banyak pekerjaan beberapa bulan lagi.
Walaubagaimanapun, terdapat kejatuhan dalam jumlah responden yang menjangkakan pasaran pekerjaan akan melemah.
Data secara keseluruhan menunjukkan pertumbuhan dan pemotongan cukai mungkin akan semakin suram dengan tidak banyak yang dilakukan oleh pentadbiran US dan Kongres dalam mengubah polisi. Namun, data keyakinan pengguna masih berada di paras tertinggi berbanding tahun-tahun yang lalu dan sepatutnya menyokong perbelanjaan di US. Namun harus diingat korelasi antara keyakinan pengguna dan perbelanjaan pengguna adalah lemah.
US dolar melemah sejurus data ini dikeluarkan dengan Usd/Jpy jatuh hampir 20 pip.


Ke Mana Hala Tuju Pound Selepas Campur Tangan BOE?

US dolar kembali mendapat rentak untuk bangkit semula setelah kehilangan lebih 1% pada Rabu susulan impak daripada campur tangan Bank of England (BOE) semakin pudar.
Bagaimanapun, raja mata wang itu masih berada jauh dari puncak tertinggi 20 tahun 114.78 yang dicapainya pada Rabu, menyaksikan indeks dolar didagangkan pada 113.50 berbanding sekumpulan mata wang utama.
Mata wang pound melonjak paling tinggi sejak pertengahan Jun sebaik sahaja BOE mengumumkan rancangan pembelian bon kecemasan untuk menyokong pasaran bon yang telah jatuh mendadak bersama-sama dengan nilai pound.
Namun, berdepan dengan ketidakpastian dalam pengurusan ekonomi UK dan prospek pertumbuhan global, keuntungan yang diraih pound mula mereda dan euro pula melemah.
 Euro telah dilemahkan bacaan menyuramkan data inflasi tahunan Sepanyol yang menurun kepada 9% pada September daripada 10.5%.
Pelabur akan meneliti bacaan inflasi Jerman yang juga akan dikeluarkan pada sesi Eropah bagi dijadikan petunjuk untuk hala tuju dasar bank pusat Eropah (ECB).
Ketika tumpuan pelabur terarah kepada mata wang pound, dagangan yen mencatatkan kerugian sederhana berbanding dolar greenback.
Sementara itu, dolar Aussie dan New Zealand juga memaparkan penyusutan selepas meningkat sebelum ini.


Pelabur Mengambil Keuntungan, Harga Emas Meneruskan Kejatuhan Dalam Pasaran Eropah

Harga emas didagangkan rendah pada hari Selasa dan berterusan sehingga pasaran Eropah berikutan para pelabur mengambil kesempatan dengan menjual emas apabila harga meningkat mengahmpiri 1%.
Pasaran hadapan emas bagi bulan Disember di Comex NYMEX jatuh sebanyak 0.36% kepada $1,277.05 per auns setakat jam 5.45 petang.
Harga emas meningkat sebanyak 1% semalaman, peningkatan ini merupakan peningkatan tertinggi sepanjang 6 minggu. Hal ini disebabkan, peningkatan permintaan terhadap safe haven berikutan ketidakpastian politik di Timur Tengah apabila Putera Mahkota Mohammed bin Salman, Arab Saudi menangkap beberapa orang berprofil tinggi dibawah akta anti-rasuah.
 Menurut penganalisis Commerzbank, ketika ini terdapat ketidakpastian politik dan risiko ketidakstabilan politik yang semakin tinggi di Timur Tengah. Di tambah pula, kesan-kesan terhadap daerah tersebut yang masih belum jelas.
Selain itu turut mendorong peningkatan harga emas ialah penyusutan U.S dolar. Hal ini kerana, laporan yang menyatakan bahawa presiden New York Federal Reserve William Dudley yang menyatakan bahawa beliau akan bersara lebih awal.
Emas sensitif dengan perubahan greenback. Dolar yang lemah menyebabkan emas lebih mudah untuk dimiliki oleh pemilik matawang asing yang lain kerana harga yang rendah.
Pasaran menjangkakan harga emas akan menyusut berdasarkan pergerakan sentimen minggu lepas.


BOJ Tingkatkan Unjuran Pertumbuhan Ekonomi, Kadar Faedah Pula Tidak Berubah

Pada mesyuarat penetapan dasar monetari Januari, Bank of Japan (BOJ) seperti dijangkakan oleh pasaran, kekal dengan kadar faedah -0.10% manakala sasaran hasil bon kerajaan Jepun (JGB) selama 10 tahun pula tidak berubah pada 0.00%.
Panduan ke atas kadar faedah juga dikekalkan dengan pada tahap semasa yang lebih rendah atau mengurangkannya, selagi diperlukan untuk mengawal risiko kehilangan momentum dalam mencapai sasaran kestabilan harga.
Selain itu, dalam laporan tinjauan suku tahun unjurannya, BOJ meningkatkan unjuran pertumbuhan ekonominya bagi tahun fiskal bermula bulan April kepada 0.9%, daripada anggaran awal sebanyak 0.7% yang dibuat pada Oktober lalu.
Antara faktor mendorong kenaikan ini adalah kesan daripada pakej rangsangan oleh kerajaan bernilai $120 bilion yang diperkenalkan pada bulan lepas.
Perjanjian perdagangan yang ditandatangani oleh Amerika Syarikat dan China pada minggu lalu juga telah menyingkirkan salah satu risiko utama untuk prospek pertumbuhan ekonomi.
 Sementara ekonomi Jepun dijangka menguncup dengan ketara pada tiga bulan terakhir 2009 dipengaruhi oleh kesan bencana alam yang melanda negara itu dan kenaikan cukai jualan, risiko penurunan bagi tahun ini pula dilihat berkurangan.
Walaupun kemerosotan dalam permintaan global berkemungkinan akan lebih rendah, tetapi pakej rangsangan fiskal yang diperkenalkan oleh kerajaan dijangka bakal menyokong pertumbuhan ekonomi negara itu.
Rangsangan fiskal dilihat cukup untuk membantu pemulihan dalam pertumbuhan pada tahun ini dan menolak keperluan tindakan tambahan oleh bank pusat.
Di samping itu, bank pusat juga menurunkan unjuran indeks inflasi harga pengguna teras kepada 1% daripada 1.1%.
Kini menjadi tumpuan pasaran adalah ucapan susulan Gabenor BOJ Haruhiko Kuroda pada petang ini untuk mendapatkan petunjuk selanjutnya.


Jumlah Tuntutan Insurans Pengangguran di US Menyusut

Sebentar tadi pukul 9.30 malam Jabatan Buruh US melaporkan 254,000 laporan pengangguran (Jobless claims) dicatatkan bagi minggu berakhir pada 10 Disember yang menunjukkan pengurangan sebanyak 4,000 berbanding minggu sebelum itu yang mencatatkan jumlah 258,000.
Data yang dikeluarkan ini lebih rendah dari jangkaan penganalisis sebanyak 255,000.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
Tuntutan atau permohonan faedah pengangguran berada di bawah 300,000 untuk 93 minggu berturut-turut yang paling lama sejak tahun 1970.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun tidak. Sepertimana pemain pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga memberikan gambaran jumlah penduduk yang sedang menganggur.


Matawang Utama Stabil Menjelang Beberapa Peristiwa Penting Minggu Ini

Matawang dolar Amerika stabil pada dagangan sesi Asia dengan pergerakan yang agak terhad berbanding matawang utama termasuk yen dan euro menjelang beberapa peristiwa penting yang akan berlangsung pada minggu ini.
Antara persoalan yang bermain di fikiran pelabur adalah sama ada Presiden AS Donald Trump akan meneruskan pelaksanaan tarif ke atas barangan import China pada 15 Disember ini atau perjanjiannya dengan China akan dapat dicapai sebelum tarikh akhir itu.
Sementara itu dalam perkembangan terbaru dagangan, Donald Trump sekali lagi menyatakan bahawa pihaknya sedang melakukan yang terbaik dengan China dalam usaha menyelesaikan perjanjian tersebut manakala China berharap dapat mencapai kesepakatan secepat mungkin dalam memeterai perjanjian.
Mesyuarat FOMC turut menjadi fokus pasaran dengan dijangkakan Federal Reserve AS (Fed) tidak akan mengurangkan kadar faedahnya setelah memberi beberapa isyarat mengenainya dalam ucapan terdahulu dan disokong oleh laporan pekerjaan NFP yang memberangsangkan.
 Jangkaan terhadap kemenangan Parti Konservatif dalam pilihan raya pada Khamis ini yang semakin meningkat telah melonjakkan matawang pound sehingga mencecah paras tertinggi 2 1/2 tahun berbanding euro dan diniagakan lebih tinggi berbanding dolar USD.
Bagaimanapun, pelabur tetap berhati-hati setelah mengambil kira kemungkinan mengejutkan yang akan menjejaskan pergerakan matawang pound untuk merudum.
Imbangan dagangan Jerman menunjukkan lebihan perdagangan meningkat lebih tinggi daripada yang dijangkakan, namun ia tidak cukup untuk mempengaruhi pergerakan matawang euro.
Perhatian pasaran kini terarah kepada pengumuman dasar monetari pertama oleh Presiden Bank Pusat Eropah (ECB), Christine Lagarde yang masih tidak menyuarakan pandangannya mengenai dasar monetari walaupun telah berucap beberapa kali.
Matawang dolar Aussie dan New Zealand mula meraih pengukuhan pada sesi Asia hari ini dengan maisng-masing diniagakan meningkat berbanding USD. Dolar Aussie pulih disokong oleh data inflasi China pada bulan November yang menepati jangkaan untuk meningkat kepada 4.5% daripada 3.8%.


Dahsyat! Kejatuhan Kadar Pengangguran Australia Kejutkan Pasaran

Sesi pasaran Asia disajikan dengan penerbitan data pekerjaan Australia yang menunjukkan pasaran buruh terus menguat di negara itu.
Tanpa dijangka, kadar pengangguran menurun ke paras terendah baharu sejak 1974 dengan catatan 3.4% pada bulan Oktober daripada 3.5% yang direkodkan pada September dan dijangkakan.
Pekerjaan meningkat sebanyak 32,200 pada bulan lalu, lebih dua kali ganda daripada ramalan peningkatan 15,000 dan jauh lebih tinggi daripada catatan sebelumnya yang menurun 3,800.
 Data terbaru ini, bersama-sama dengan laporan gaji yang kukuh pada hari Rabu, menyokong pengetatan dasar Reserve Bank of Australia (RBA) ketika ia cuba mengekang inflasi tertinggi dalam tempoh lebih tiga dekad.
Kekuatan pasaran buruh adalah sebab utama bank pusat menganggap ia boleh mengelak daripada kemelesetan ketika kadar faedah terus dinaikkan.
Hasil bon kerajaan Australia meningkat susulan data tersebut dikeluarkan, manakala dolar Aussie sedikit berubah memandangkan angka terbaru ini dilihat tidak akan mengubah jangkaan untuk kenaikan kadar 25 mata asas pada mesyuarat polisi Disember.


Presiden Biden Dan Putin Akan Bertemu? Patutlah Reaksi Pasaran Begini

Pasaran dijangka terus bergelora pada minggu ini memandangkan konflik antara Rusia dan Ukraine masih lagi berterusan dengan Amerika Syarikat terus memberi amaran mengenai serangan yang tidak dijangka oleh Moscow.
US dolar memaparkan sedikit penurunan pada pembukaan pasaran sesi Asia selepas mendapat keuntungan pada akhir dagangan minggu lalu.
Penurunan ini menyusuli laporan yang mengatakan bahawa Presiden AS Joe Biden akan mengadakan pertemuan bersama pemimpin-pemimpin dari negara G7 pada hari Khamis bagi membincangkan mengenai situasi di Ukraine.
 Namun, apa yang lebih meningkatkan sentimen pasaran adalah selepas pejabat Presiden Perancis Emmanuel Macron mengeluarkan kenyataan bahawa Biden dan Putin telah bersetuju untuk mengadakan sidang kemuncak mengenai krisis Ukraine.
Perkara ini kemudiannya disahkan oleh White House bahawa sidang kemuncak antara kedua-dua pemimpin dunia itu akan berlaku berikutan pertemuan antara Setiausaha Negara Antony Blinken dan rakan sejawatannya dari Rusia, Menteri Luar Sergey Lavrov. Mesyuarat itu dijadualkan pada akhir minggu ini.
Ini secara tidak langsung mendorong mata wang euro untuk mendapat sedikit sokongan pada awal sesi Asia. Sementara mata wang sensitif risiko, dolar Aussie dan kiwi pula diperdagangkan positif.
Dalam pada itu, pound turut mencatat kenaikan dengan didagangkan stabil pada sekitar harga 1.3600, masih mengekalkan keuntungan yang diraih pada minggu lalu susulan data-data ekonomi UK yang positif.


3 Sebab Dolar NZD Bakal Mengalami Kejatuhan

Pergerakan harga bagi dagangan matawang komoditi dolar New Zealand (NZD) dalam pasaran semasa dilihat perlahan dan masih berisiko. Sentimen pasaran yang sedikit positif selepas laporan data pekerjaan NFP Amerika Syarikat melonjak kukuh turut menyokong dagangan dolar NZD.
Namun, terdapat beberapa faktor yang dilihat bakal mendorong kejatuhan nilai dagangan Kiwi dalam masa yang terdekat ini.
Penganalisis pasaran dari Kiwibank menjangkakan bank pusat New Zealand akan meneruskan penurunan kadar faedah untuk mesyuarat akan datang berdasarkan penurunan unjuran pada Ogos.
Pada mesyuarat Jun lalu, Reserve Bank of New Zealand (RBNZ) telah menurunkan kadar faedah daripada 1.75% kepada 1.50%. Penurunan tersebut adalah pertama kali dalam tempoh hampir 3 tahun iaitu sejak penurunan kadar pada mesyuarat November 2016.
 Ini adalah 3 sebab utama yang dikaitkan dengan jangkaan penurunan kadar tersebut.
Pertama, faktor penurunan kadar oleh bank pusat Australia. Reserve Bank of Australia (RBA) dijangka akan menurunkan kadar faedah dengan isyarat pelonggaran polisi oleh ahli mesyuarat. Dagangan dolar NZD akan terkesan terhadap kejatuhan Aussie atas dasar faktor serantau.
Kedua, Kiwi dijangka akan turut mengalami kejatuhan berikutan didorong oleh jangkaan penurunan kadar oleh Federal Reserve. Dengan kejatuhan ketara pada nilai matawang USD akan menjejaskan pertumbuhan ekonomi global dan meningkatkan risiko dalam pasaran. Sentimen pasaran yang berisiko akan turut memberi kesan terhadap dagangan Kiwi ekoran pelabur akan lebih tertarik untuk beralih ke arah pelaburan yang lebih selamat seperti aset safe-haven.
Dan seterusnya, faktor yang dilihat memberi bebanan terhadap Kiwi adalah berdasarkan data keyakinan perniagaan New Zealand yang merosot. Data tinjauan pada bulan Jun menurun ke paras lebih rendah berbanding bulan sebelumnya. Bacaan tersebut juga merupakan yang terendah dalam tempoh 8 bulan.
Faktor-faktor berikut boleh dijadikan sandaran untuk para pelabur mengintai peluang pada dagangan Kiwi. Namun harus dipantau juga sebarang isu-isu yang mempengaruhi matawang New Zealand itu.


Harga Minyak Mentah Global Di Bawah Tekanan, Semua Sebab Faktor Dari US

Harga minyak mentah global di bawah tekanan selepas data yang dikeluarkan oleh Insititut Petroleum Amerika (API) merekodkan kenaikan stok yang begitu tinggi. Ditambah lagi dengan penguatan nilai matawang US dolar, harga minyak mentah hanya membuat kenaikan sementara pada sesi Selasa.
Data API mencatatkan kenaikan 9.9 juta tong minyak pada minggu berakhir 10 Februari. Data kali ini merupakan kenaikan stok dua kali berturut-turut yang melebihi jangkaan pasaran selepas kenaikan 14.23 juta tong pada minggu sebelum itu.
Minyak WTI (West Texas Intermiediate) susut 32 sen dalam sesi Asia pagi tadi selepas mendapat kenaikan 27 sen pada sesi Selasa. Manakala minyak Brent (Brent-oil) susut 29 sen pada sesi Asia selepas naik 38 sen dalam sesi Selasa.
 Penguatan US dolar juga telah memberi impak kepada harga komoditi ini dalam beberapa sesi lepas. US dolar menguat sejak minggu lepas dengan jangkaan Trump akan mengumumkan ‘cukai fenomena’ beberapa minggu lagi. Nilai US dolar yang tinggi telah menyebabkan harga minyak mentah menjadi mahal kepada pelanggan yang menggunakan matawang selain ‘greenback‘.
Bekalan minyak mentah dijangka akan meningkat pada suku kedua tahun ini selepas beberapa laporan sebelum ini menunjukkan peningkatan pelantar minyak di US.
Selain itu, pematuhan kepada perjanjian pemotongan bekalan yang telah dibuat oleh OPEC dan non-OPEC sebelum ini dijangka akan terus menyokong harga minyak mentah untuk terus stabil beberapa bulan lagi walaupun masih ada ancaman oleh pengeluaran dari US. Oleh itu, kita akan terus melihat harga minyak mentah berada di atas $50 setong.


Setelah Capai Ketinggian Terbaru 6 Bulan, USD/JPY Buat Penurunan Semula

Ketidakpastian pada perkembangan rundingan dagang antara Amerika Syarikat (AS) dan China pada minggu lalu telah membuatkan pelabur lebih berwaspada untuk memulakan dagangan minggu ini.
Untuk perkembangan terbaru, Presiden AS Donald Trump akhirnya telah mengeluarkan kenyataan yang menjawab persoalan mengenai keraguan isu pembatalan tarif seperti yang diperkatakan oleh pihak China.
Presiden Trump menyatakan bahawa tiada sebarang keputusan berhubung pembatalan tarif sedia ada. Walaupun pihak China mahukan tindakan tersebut dilaksanakan, beliau tidak bersetuju akan perkara tersebut.
Walau bagaimanapun, Trump menjelaskan bahawa rundingan perdagangan bersama China masih berjalan lancar dan perjanjian bakal dicapai untuk kedua-dua ekonomi gergasi dunia itu.
Meneliti pergerakan harga bagi carta pasangan matawang safe-haven USD/JPY, harga memulakan dagangan pada awal minggu ini dengan penurunan.
Sebelum itu, pada minggu lalu, harga telah berjaya mencatatkan paras ketinggian terbaru sejak dagangan Mei, menguji zon resistance di bawah paras 109.500.
 Namun harga kembali membuat penurunan pada penghujung minggu lalu sebelum mendatar di paras zon SBR (support become resistance) sekitar 109.200.
Memulakan dagangan pada minggu di zon tersebut, harga meneruskan penurunan seawal sesi Asia bermula. Penurunan tersebut juga telah melepasi paras halangan pada garisan Moving Average 50 (MA50) menunjukkan kecenderungan untuk harga turun lebih rendah.
Harga bakal menguji zon RBS (resistance become support) pada paras penting 109.00 dan jika harga berjaya meneruskan penurunan lebih rendah, jangkaan destinasi seterusnya yang bakal dituju harga adalah pada sekitar zon 108.700 hingga 108.600.
Sebaliknya jika harga kembali membuat kenaikan semula, paras resistance pada 109.500 akan diuji harga untuk ditembusi sebelum harga mencatatkan paras ketinggian terbaru untuk tempoh 6 bulan.
Lihat gambar carta pasangan matawang USD/JPY di bawah untuk rujukan analisis teknikal anda.


Laporan Indeks Harga Pengeluar (PPI) AS Bulan Julai Beri Kejutan! Ini Apa Yang Berlaku

Harga pengeluar A.S. menunjukkan bacaan yang mengejutkan apabila secara tiba-tiba jatuh pada bulan Julai di tengah-tengah kejatuhan kos untuk produk tenaga. Ini secara tidak langsung menunjukkan inflasi pengeluar asas nampaknya berada dalam aliran menurun.
Indeks harga pengeluar untuk permintaan akhir merosot 0.5% pada bulan lepas selepas meningkat 1.0% pada bulan Jun, lapor Jabatan Buruh pada hari Khamis. Dalam tempoh 12 bulan hingga Julai, IHPR meningkat 9.8% selepas meningkat 11.3% pada bulan Jun.
Terdapat penurunan sebanyak 1.8% dalam harga barangan. Dimana ia telah memperoleh kenaikan 2.3% pada bulan Jun. Kos perkhidmatan meningkat 0.1% selepas meningkat 0.3% pada bulan Jun.
Para ahli ekonomi yang ditinjau oleh Reuters telah meramalkan PPI akan meningkat 0.2% pada bulan Julai dan meningkat 10.4% pada asas tahun ke tahun.
 Kerajaan pada hari Rabutelah melaporkan harga pengguna tidak berubah pada Julai, didorong oleh penurunan harga petrol selepas lonjakan awal tahun ini.
Tidak termasuk komponen makanan, tenaga dan perkhidmatan perdagangan yang tidak menentu, harga pengeluar meningkat 0.2% pada bulan Julai. IHPR teras yang dipanggil meningkat 0.3% pada bulan Jun. Dalam tempoh 12 bulan hingga Julai, PPI teras meningkat 5.8% selepas meningkat 6.4% pada bulan Jun.
Rizab Persekutuan sedang memikirkan sama ada untuk menaikkan kadar pinjaman semalaman penanda arasnya berkemungkinan sebanyak 50 atau 75 mata asas lagi pada mesyuarat dasar seterusnya pada 20-21 September, kerana the Fed dihadapkan dengan data yang berbeza dimana inflasi mula berkembang perlahan.
Bank pusat A.S. telah menaikkan kadar dasarnya sebanyak 225 mata asas sejak Mac.


USD/JPY Menjunam Susulan Berita Pengunduran Shinzo Abe

Pada dagangan Jumaat, di penghujung sesi Asia sehingga bersambung pada awal sesi Eropah, matawang Yen dilihat kembali mengukuh selepas bergerak lemah pada Khamis.
Perubahan drastik nilai harga Yen dalam pasaran adalah didorong oleh berita peletakan jawatan oleh Perdana Menteri Jepun, Shinzo Abe. Keputusan rasmi dinantikan pasaran selepas desas-desus tentang perkara itu sebelum ini.
Penganalisis percaya, situasi pengunduran Abe telah meningkatkan kebarangkalian untuk polisi ‘Abenomics’ yang diperkenalkan oleh beliau sebelum ini akan berakhir dan perkara ini telah mendorong pembelian Yen dalam pasaran oleh pelabur.
Dapat diperhatikan pergerakan harga pada carta pasangan matawang USD/JPY yang membuat kenaikan ke paras 106.900 di zon resistance kemudiannya telah menjunam sekitar 80 pips menguji semula paras sokongan Moving Average 50 (MA50) pada pergerakan 1 jam harga.
Penganalisis menasihatkan agar berwaspada terhadap pergerakan tidak menentu harga berikutan situasi ini berkemungkinan hanya bersifat sementara.
Jika harga meneruskan penurunan, paras support sekitar 105.500 akan menjadi tumpuan. Pada dagangan Khamis juga, harga dilihat telah membuat penurunan hampir ke zon tersebut sebelum kembali melonjak semula lebih 100 pips di sesi New York.
 Sebaliknya jika harga kembali pantul membuat kenaikan semula, zon resistance pada ketinggian yang dicapai di sesi Asia akan diuji semula.
Kenaikan lebih tinggi dijangkakan akan menghampiri paras ketinggian pada 107.400.
Pelabur akan lebih berhati-hati dengan pergerakan tidak menentu harga sebelum dagangan pada minggu ini berakhir.
Lihat gambar carta pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Apa Yang Dah Berlaku? Jualan Runcit A.S Jatuh Paling Banyak Pada November Dalam Hampir Setahun!

Jualan runcit AS jatuh paling banyak pada bulan November dalam hampir setahun, mencerminkan kelonggaran dalam pelbagai kategori yang mencadangkan sedikit kelonggaran dalam permintaan rakyat Amerika untuk barangan.
Nilai keseluruhan pembelian runcit turun 0.6% bulan lepas selepas meningkat 1.3% pada Oktober, data Jabatan Perdagangan menunjukkan Khamis. Tidak termasuk petrol dan kereta, jualan runcit turun 0.2%. Angka-angka itu tidak diselaraskan untuk inflasi. Anggaran median dalam tinjauan terhadap ahli ekonomi menjangkakan penurunan 0.2% dalam jumlah jualan runcit.
Sembilan daripada 13 kategori runcit jatuh bulan lepas, menurut laporan itu, termasuk kedai elektronik, perabot dan bahan binaan. Jualan kenderaan juga merosot, sebahagiannya disebabkan oleh penurunan harga kereta dan trak terpakai. Nilai jualan di stesen minyak turun 0.1% apabila harga minyak jatuh.
 Jualan di restoran dan bar satu-satunya kategori sektor perkhidmatan dalam laporan itu yang meningkat dengan peningkatan 0.9% pada bulan November, kenaikan keempat berturut-turut.
Laporan itu mencadangkan beberapa kehilangan momentum dalam permintaan pengguna untuk barangan di tengah-tengah inflasi yang tinggi serta apa yang telah menjadi peralihan dalam keutamaan terhadap perkhidmatan. Walaupun kenaikan gaji dan penjimatan era pandemik telah membantu namun rakyat Amerika mula merasai tekanan apabila kadar simpanan menghampiri rekod rendah dan baki kad kredit telah melonjak.
Data lain pada Khamis menunjukkan bahawa pasaran buruh kekal berdaya tahan dengan pemfailan pengangguran awal mingguan paling sedikit dalam tempoh lebih dua bulan. Sementara itu, dua tolok pengilangan Rizab Persekutuan serantau menunjukkan aktiviti yang lebih lemah pada bulan ini.
The Fed sedang mencari kelembapan dalam perbelanjaan pengguna yang akan merendahkan pertumbuhan ekonomi untuk membantu menyekat inflasi. Para penggubal dasar telah menurunkan kadar kenaikan kadar faedah pada hari Rabu seperti yang dijangkakan, dan sementara inflasi semakin berkurangan dalam beberapa bulan kebelakangan ini, mereka mengakui bahawa tekanan harga masih terlalu tinggi.


Perkembangan Terkini Matawang: Trump Terus Melancarkan Kritikan Terhadap The Fed!

Matawang US dolar mengukuh pada hari Rabu selepas Presiden Donald Trump meneruskan kritikannya ke atas Federal Reserve.
Trump telah memuat naik kenyataanya di laman Twitter beliau dengan mengatakan the fed tidak dapat bersaing secara mental dalam persaingan dengan negara lain.

 Indeks US dolar yang mengukur dolar greenback berbanding enam matawang utama didagangkan kukuh sebanyak 0.16% pada paras 98.067 setakat jam 11.50 p.m.
Dalam masa yang sama pengukuhan US dolar sedikit terhambat apabila Wakil Pentadbiran Perdagangan Amerika Syarikat telah menegaskan kembali pada hari Rabu bahawa pelan Presiden Donald Trump bagi mengenakan tarif tambahan sebanyak 5% ke atas $300 billion barangan import China pada September 1 dan Disember 15.
Disisi lain matawang yen yang dikatikan seabgai safe haven mengalami penysutan apabila USD/JPY naik 0.16%. Matawang pound sterling pula terus susut sehingga jatuh hampir 0.50% kepada 1.2237 berbanding US dolar berikutan Ratu England bersetuju dengan permintaan Perdana Menteri Boris Johnson untuk menangguhkan perbicaraan parlimen sekitar 5 minggu dengan tempoh berehat sehingga 14 Oktober.
Matawang Euro kini didagangkan sedikit susut berbanding US dolar pada paras 1.1084.


Minggu Lalu Pasaran Celaru, Apa Pula Jangkaan EUR/USD Minggu Ini?

Jika diperhatikan, pergerakan pasaran yang tak menentu telah mendorong dagangan yang bercampur buat US dolar sepanjang minggu lalu.
Setiap hari corak harga berubah, dan pada penghujung dagangan sesi terakhir, US dolar dilihat menutup tirai minggu tersebut dengan sedikit menyusut.
Pelabur akan terus berwaspada menyambung dagangan pada minggu yang baru ini, dengan tumpuan utama akan terarah kepada laporan data pekerjaan NFP Amerika Syarikat (AS) pada penghujung minggu.
Bacaan data berkemungkinan akan memberi gambaran terhadap keputusan lanjut dasar monetari oleh Federal Reserve (Fed) sama ada akan memperlahankan dasar atau kembali mengetatkan dasar semula.

Memerhatikan carta pasangan mata wang EUR/USD minggu lalu, harga dilihat telah memaparkan kenaikan menuju ke zon 1.07000.
Namun, zon tersebut kekal menjadi rintangan buat harga yang gagal ditembusi sebelum corak penurunan dipaparkan semula.
 Mengakhiri dagangan penghujung minggu yang suram, harga berlegar di atas zon 1.06000.
Menyambung pembukaan dagangan awal minggu ini di atas paras sokongan Moving Average 50 (MA50) pada rangka masa 1 jam di carta EUR/USD, kenaikan harga mungkin akan diteruskan untuk harga kembali menuju sasaran zon rintangan 1.07000 semula.
Jika berjaya tembusi, corak bullish harga akan diteruskan untuk harga menuju pula ketinggian 1.08000 untuk menguji rintangan berikutnya itu.
Namun jika US dolar kembali mendominasi dan menekan harga susut di bawah 1.06000, penurunan dilihat akan menuju ke paras sokongan awal minggu lalu sekitar 1.05300.
Seterusnya, zon support 1.05000 menanti untuk diuji harga pada corak penurunan yang masih diteruskan.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ulasan Hubungkait Pasaran Matawang, Komoditi, Dan Bon Setakat Malam Ini

Harga emas didagang lebih tinggi pada Isnin dalam awal sesi dagangan US dan telah mencapai paras tertinggi dua minggu lalu berikutan sentimen semasa polisi monetari The Fed yang semakin kabur.
Harga hadapan emas di Comex naik 0.49% setakat pukul 10.45 pm, naik $6.15 di mana sebentar tadi ia telah mencapai paras tertinggi 3 Julai di $1,234.76.
Pasaran emas biasanya akan meningkat apabila berlaku kelemahan US dolar yang signifikan seperti yang berlaku minggu lalu. Emas juga cenderung mengukuh apabila terdapat risiko geopolitik di negara-negara utama dunia khususnya Amerika Syarikat.
Emas merekod kenaikan 1.5% minggu lalu selepas komen dovish oleh Pengerusi The Fed Janet Yellen. Hal ini diburukkan lagi apabila data inflasi yang dikeluarkan pada Jumaat meleset daripada jangkaan pasaran seterusnya mengurangkan potensi kenaikan kadar faedah pada Disember.
 Potensi kenaikan kadar faedah pada Disember yang dapat dilihat dalam pasaran hadapan kurang daripada 40% setakat ini, jatuh daripada 50% dua minggu lalu.
Indeks US dolar yang mengukur kekuatan matawang greenback berbanding enam matawang lain jatuh ke paras terendah 10 bulan lalu di 94.86 dan ketika ini berada di sekitar 94.91 setakat pukul 10.51 pm.
Apabila melihat pergerakan hasil-bon global yang bergerak lebih rendah, ia dilihat menyokong logam berharga seperti emas. Hasil-bon 10 tahun US jatuh kepada 2.31% dari 2.39% awal bulan ini.
Laporan ekonomi akan menjadi fokus pasaran minggu ini dalam menilai kekuatan ekonomi terbesar dunia Amerika Syarikat dan bagaimana ia akan memberi kesan kepada polisi monetari The Fed. Bagi pedagang matawang, sudah tentu jangkaan kepada tindakan bank pusat adalah sangat penting dalam menganalisis pergerakan sesuatu matawang.


Harga Emas Meningkat Menjelang Laporan Mesyuarat FOMC

Harga emas meningkat pada hari Rabu dalam pasaran eropah berikutan para pelabur memberi tumpuan pada mesyuarat FOMC nanti untuk mendapatkan tanda-tanda berkenaan polisi monetari.
Pasaran hadapan emas bagi bulan Disember di Comex NYMEX meningkat sebanyak 0.45% kepada $1,276.17 per auns setakat jam 4.40 petang.
The Fed dijangka tidak akan mengubah kadar faedah pada mesyuarat nanti namun para pelabur menantikan tanda-tanda adakah The Fed akan meningkat kadar faedah pada bulan hadapan seperti jangkaan dan penetapan kadar faedah pada tahun 2018.
Selain itu, pelabur juga memberi tumpuan pada pengumuman calon pilihan Presiden Donald Trump berkenaan calon pengerusi The Fed. Laporan baru-baru ini melaporkan bahawa Trump condong untuk memilih Gabenor Jerome Powell yang dilihat lebih dovish daripada calon lain.
 Indeks U.S dolar yang mengukur kekuatan greenback berbanding enam matawang lain mengukuh sebanyak 0.04% kepada 94.49 setakat jam 4.40 petang.
Emas sensitif dengan pergerakan dolar. Dolar yang kukuh menyebabkan emas lebih sukar untuk dimiliki oleh pemilik matawang asing yang lain kerana harga yang tinggi. Manakala peningkatan kadar faedah U.S, meningkatkan kos lepas memegang emas.
Dalam masa yang sama, pelabur juga memberi tumpuan terhadap laporan nonfarm payrolls (NFP) pada hari Jumaat ini.
Keyakinan pengguna meningkat ke paras tertinggi 17 tahun lalu pada bulan Oktober dan pertumbuhan gaji pekerja yang meningkat bagi suku tahun ketiga.
Laporan data pada hari Rabu menunjukkan pengeluaran sektor pembuatan China bertumbuh dengan kadar paling perlahan dalam tempoh 4 bulan pada bulan Oktober. Ini membawa indikasi bearish dalam indsutri logam.


Lepas Terjun 200 Pips, GBP/USD Sambung Lagi Turun 140 Pips Di Awal Minggu

Kejatuhan sukar dibendung, pergerakan harga pada carta pasangan mata wang GBP/USD menyaksikan harga menjunam ke paras terendah terbaru sejak September 2020.
Pound terus gagal untuk pamerkan sebarang peningkatan malah menerima tekanan oleh pengukuhan lanjut US dolar dengan komen hawkish oleh Pengerusi Federal Reserve (Fed), Jerome Powell untuk kenaikan kadar faedah agresif pada mesyuarat minggu hadapan.
Selain itu juga, sentimen pasaran berisiko didorong kebimbangan langkah sekatan di China turut menyuntik pengukuhan US dolar dalam pasaran sebagai mata wang safe-haven.

Setelah terjunan harga sehingga 200 pips pada Jumaat lalu, harga menyambung lagi penurunan pada carta GBP/USD semalam dengan penurunan harian sekitar 140 pips dicatatkan.
Harga telah mencecah paras terendah terbaru 2 tahun ke paras 1.27000 di mana zon tersebut merupakan zon support harga pada dagangan September 2020 yang lalu.
Setelah menyentuh zon support tersebut pada sesi New York semalam, harga mendatar perlahan dan sedikit meningkat bersambung pada dagangan sesi Asia pagi ini.
 Harga masih dilihat berada dalam trend bearish yang bergerak di bawah paras halangan Moving Average 50 (MA50) pada rangka masa 1 jam.
Penurunan lanjut harga bakal dijangkakan melepasi support 1.27000 tersebut sekiranya situasi pasaran kekal tidak berubah memihak kepada US dolar.
Sasaran untuk penurunan yang diteruskan harga berkemungkinan pada 1.26000 atau lebih rendah lagi menuju paras sekitar 1.25000.
Sebaliknya jika paras support 1.27000 berjaya mengulangi lonjakan pada September 2020 yang lalu, berkemungkinan harga akan kembali meningkat menuju ke paras rintangan awal pada 1.29000.
Kenaikan yang diteruskan seterusnya akan menguji zon SBR (support become resistance) 1.3000 yang menjadi zon sokongan harga untuk dagangan beberapa minggu lalu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Tuntutan Pengangguran Catat Prestasi Positif – Adakah Ini Suatu Petanda Baik?

Jumlah rakyat Amerika yang mengemukakan tuntutan baru untuk faedah pengangguran catat bacaan yang baik dengan prestasi menurun pada minggu lalu ke paras terendah hampir 18 bulan. Ini membawa indikasi bahawa pertumbuhan pekerjaan terhalang disebabkan kekurangan tenaga kerja bukannya kurangnya permintaan pekerja.
Tuntutan awal untuk faedah pengangguran adalah sebanyak 310,000, turun 35,000 bagi minggu yang berakhir pada 4 September berdasarkan laporan yang dikeluarkan oleh Jabatan Tenaga Kerja pada hari Khamis. Bacaan ini juga kurang berbanding tinjauan para pakar ekonomi yang mensasarkan jumlah tuntutan hanya 335,000.
Bacaan ini adalah tahap terendah sejak pertengahan Mac 2020 ketika penutupan mandatori perniagaan bukan keperluan dilaksanakan sebagai langkah untuk mengekang penularan Covid-19.
 Setahun yang lalu, negara telah mencatat hampir 1.5 juta tuntutan baru seminggu berikutan penutupan sektor ekonomi. Walaubagaimanapun, seiring peningkatan vaksinasi yang lebih meluas dan kes-kes jangkitan Covid-19 semakin menurun secara mendadak telah mendorong peningkatan dalam pekerjaan.
Laporan tuntutan pengangguran ini menjadi indikasi untuk mengukur keadaan ekonomi dan pasaran buruh.
Pasaran yakin bahawa masalah tenaga pekerja akan semakin mereda pada bulan September dengan pembukaan kembali beberapa sektor perniagaan dan sekolah.
US dolar didagangkan susut dengan penyusutan 0.07% kepada 92.585.


RBA Kekal Rancangan Kurangkan Pembelian Bon, Tapi Kenapa AUD Jatuh?

Reserve Bank of Australia (RBA) mengekalkan rancangan untuk mengurangkan pembelian bonnya, mengandaikan ekonomi akan pulih dengan cepat dibantu oleh peningkatan vaksinasi.
Bank pusat Australia mengakhiri mesyuarat polisi edisi September dengan mengekalkan kadar faedah pada tahap terendah 0.1% seperti yang dijangkakan secara meluas.
Keputusan RBA untuk terus dengan rancangannya nyata telah mengejutkan pasaran, yang mana kadar pembelian bon akan dikurangkan kepada $4 bilion seminggu daripada $5 bilion sebelumnya.
Bagaimanapun, pembelian ini akan dilanjutkan sehingga sekurang-kurangnya pertengahan Februari yang dianggap sebagai isyarat dovish oleh pelabur. Pada mulanya ia merancang untuk menyemak semula program ini pada pertengahan November.
 Walaupun begitu, Gabenor Philip Lowe masih mengekalkan pandangan optimisnya dengan mengatakan varian delta dijangka akan menyebabkan penangguhan, tetapi tidak akan mengganggu pemulihan.
Beliau mengatakan lanjutan pembelian bon hingga pertengahan Februari 2022 mencerminkan kelewatan dalam pemulihan ekonomi dan peningkatan ketidakpastian yang berkaitan dengan wabak varian delta.
Tambah beliau lagi, para pembuat dasar akan terus mengkaji program pembelian bon dengan mempertimbangkan keadaan ekonomi dan kesihatan.
Keputusan itu dibuat kerana varian delta terbukti lebih sukar untuk dibendung, memaksa penutupan di Sydney dan Melbourne dilanjutkan sehingga berbulan-bulan. Ekonomi Australia dijangka menguncup dengan ketara pada suku ini dan para penganalisis juga telah mula menurunkan unjuran pertumbuhan untuk suku keempat.
Dolar Aussie yang pada mulanya meningkat susulan keputusan diumumkan, kembali merosot rendah ke sekitar harga 0.7420 berbanding US dolar.


Pound Pamer Prestasi Lemah, GBP/USD Bakal Teruskan Penurunan Menjelang Data GDP UK?

Antara matawang utama yang mempamerkan prestasi yang lemah semalam adalah Pound Sterling dengan penyusutan pada carta harga khususnya berbanding US dolar.
Tekanan bagi matawang Britain tersebut adalah didorong oleh ketidakpastian pada keputusan Perdana Menteri UK Boris Johnson dengan langkah untuk pembukaan semula ekonomi dalam situasi perintah berkurung masih berkuatkuasa.
Menteri Kewangan UK, Rishi Sunak mengumumkan bahawa program rangsangan pembayaran gaji bagi rakyat UK yang terkesan oleh impak COVID-19 akan dilanjutkan sehingga penghujung Oktober.
Ini bermaksud kerajaan akan terus menyalurkan bantuan kepada 7.5 juta waga UK dengan menelan belanja sekitar £14 bilion sebulan walaupun Sunak turut mengharapkan agar syarikat-syarikat turut berkongsi pembiayaan kos yang terlibat bermula Ogos.
Pound jelas bergerak lemah berbanding US dolar walaupun US dolar mengalami penyusutan pada sesi New York semalam susulan data indeks harga penggunan Amerika Syarikat pada April mencatatkan penurunan dan merupakan yang terbesar sejak 2008.
Meneliti carta harga bagi pasangan matawang GBP/USD semalam, harga memulakan dagangan pada sesi Asia dengan penurunan awal sebelum membuat kenaikan sekitar 90 pips sehingga ke sesi Eropah.
Menguji paras halangan Moving Average 50 (MA50) pada rangka masa jam pergerakan harga sekitar paras ketinggian 1.23740, harga kemudiannya kembali membuat penurunan semula sehingga dagangan bersambung ke sesi pasaran New York.
 Penurunan sekitar 120 pips tersebut menguji zon support sekitar paras tumpuan 1.22500 sehingga penghujung sesi.
Bersambung pada dagangan sesi Asia pagi ini, harga menguji paras 1.22500 namun dilihat gagal menembusi paras tersebut.
Kenaikan harga dilihat akan menguji halangan dinamik MA50 jika ingin meneruskan kenaikan ke paras lebih tinggi melepasi paras ketinggian semalam sebelum menuju zon SBR (support become resistance) sekitar 1.24000.
Namun jika penurunan harga diteruskan, harga yang melepasi paras support 1.22500 akan mencatatkan paras terendah terbaru menuju paras jangkaan pada 1.22000.
Dagangan Pound pada hari ini bakal dipacu oleh data pertumbuhan GDP suku pertama 2020 serta data-data ekonomi UK yang lain pada awal sesi Eropah bermula.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


CPI Bulan Mei Dilaporkan Meningkat Pada Paras Terendah Dalam Tempoh 2 Tahun!

Kadar inflasi dilaporkan berkurangan pada bulan Mei kepada kadar tahunan terendah dalam kira-kira dua tahun berdasarkan laporan Jabatan Buruh pada hari Selasa.
Indeks harga pengguna, yang mengukur perubahan dalam pelbagai barangan dan perkhidmatan, meningkat hanya 0.1% untuk bulan itu, menjadikan paras tahunan turun kepada 4%. Peningkatan 12 bulan itu adalah yang paling kecil sejak Mac 2021, apabila inflasi baru mula meningkat hampir kepada bacaan tertinggi dalam 41 tahun.
Inflasi teras meningkat 0.4% pada bulan tersebut dan masih meningkat 5.3% daripada setahun yang lalu, menunjukkan bahawa walaupun tekanan harga telah agak berkurangan, pengguna masih di bawah tekanan.
 Bacaan angka tersebut adalah selaras dengan anggaran konsensus Dow Jones. Kejatuhan 3.6% dalam harga tenaga membantu mengekalkan kenaikan CPI dalam kawalan untuk bulan tersebut. Harga makanan naik hanya 0.2%.
Di tempat lain, harga kenderaan terpakai meningkat 4.4%, sama seperti pada bulan April, manakala perkhidmatan pengangkutan naik 0.8%.
Pasaran menunjukkan sedikit reaksi terhadap pengeluaran data tersebut kerana ia bertepatan dengan jangkaan terhadap tindakan susulan bakal di ambil oleh the FED. Pasaran niaga hadapan pasaran saham sedikit positif, walaupun hasil Perbendaharaan jatuh mendadak.
Pasaran kini menjangkakan emungkinan hampir 100% bahawa Fed tidak akan menaikkan kadar faedahnya pada hari Khamis.


Mampukah EUR/USD Meneruskan Momentum Kenaikan Harga Minggu Lalu?

Pada minggu lalu, bank pusat Eropah telah mengekalkan kadar faedah tidak berubah di paras sifar pada mesyuarat dasar monetari dan dijangka akan mengekalkan kadar faedah yang rendah sehingga separuh tahun kedua 2020 nanti.
Namun Euro kembali menunjukkan pengukuhan berikutan jangkaan bahawa European Central Bank (ECB) ECB akan mengumumkan skim pinjaman jangka masa panjang (TLTRO) dengan kadar faedah yang positif. Komen susulan oleh Gabenor bank pusat, Mario Draghi yang tidak terlalu dovish seperti jangkaan turut menyokong kenaikan pada dagangan Euro.
Selain itu, kejatuhan pada nilai dagangan dolar Amerika Syarikat turut menjadi faktor yang menyumbang pada lonjakan Euro berbanding USD pada penghujung minggu lalu.
USD menjunam pada dagangan Jumaat berikutan laporan pekerjaan NFP yang dikeluarkan mencatatkan bacaan yang merosot. Kadar pertambahan pekerjaan hanya mencatatkan 75,000 pekerjaan untuk bulan Mei. Manakala purata pendapatan per jam kekal di paras 0.2% meleset berbanding jangkaan kenaikan 0.3%.
Dilihat pergerakan harga pada pasangan matawang EUR/USD minggu lalu, harga menguji paras resistance pada 1.13000 dua hari berturut-turut pada Rabu dan Khamis.
Harga akhirnya berjaya menembusi paras resistance tersebut pada lonjakan harga susulan laporan pekerjaan NFP dikeluarkan pada Jumaat yang menyebabkan dagangan USD melemah.
Lonjakan harga dari paras Magic Pivot telah mencatatkan paras ketinggian terbaru hampir mencapai paras 1.13500 di mana turut melepasi paras resistance MagicR1 pada indicator Moshed Magic Line pada Jumaat lalu.
Permulaan dagangan untuk minggu ini pula melihatkan pergerakan harga yang agak pasif pada sesi pasaran Asia di mana harga sedikit menurun dan bergerak lebih rendah dari paras Magic Pivot 1.1311 hari ini.
 Pada awal sesi pasaran Eropah pula, harga dilihat kembali menguji paras tumpuan pada 1.13000 yang ditembusi pada Jumaat lalu dan membentuk zon RBS (resistance become support) yang lalu dan berpotensi menjadi kawasan lonjakan harga semula.
Jika harga gagal melepasi penurunan lebih rendah pada 1.13000, harga bakal meneruskan kenaikan untuk minggu yang seterusnya dan mencatatkan paras ketinggian yang terbaru berkemungkinan menuju ke paras sekitar resistance pada 1.1408 (MagicR2).
Kenaikan lebih tinggi mampu mencapai ke paras resistance pada 1.1468 (MagicR2) untuk harga menguji paras yang dicapai pada awal dagangan Februari yang lalu.
Namun jika harga berjaya menembusi zon RBS 1.13000 dan terus turun ke paras lebih rendah semula, jangkaan awal penurunan harga akan melepasi paras support 1.1274 (MagicS1) dan menguji paras terendah harga pada dagangan Jumaat lalu sebelum harga membuat lonjakan susulan laporan pekerjaan NFP dikeluarkan.
Penurunan seterusnya dilihat akan menguji zon RBS pada 1.1214 (MagicS2) sebelum menguji pula paras 1.1177 (MagicS3) untuk penurunan yang lebih rendah harga.
Lihat gambar chart pasangan matawang EUR/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.1274, 1.1214, 1.1177.
Paras resistance: 1.1371, 1.1408, 1.1468.


Pasaran ‘Slow’, Macam Mana Nak Trade?

Menjengah masuk ke sesi Eropah, pasaran mata wang dilihat kekal bergerak perlahan dengan kebanyakan mata wang utama terus berlegar pada sekitar harga yang sama.
Fokus utama pasaran hari ini pastinya berita mengenai pembelian Silicon Valley Bank (SVB) oleh First Citizens Bancshares yang dilihat sebagai perkembangan baik.
First Citizens dilaporkan membeli semua pinjaman dan deposit SVB serta memberikan hak ekuiti kepada Federal Deposit Insurance Corp (FDIC) dalam sahamnya bernilai $500 juta sebagai balasan.
Ia secara tidak langsung meredakan beberapa kebimbangan dalam pasaran dan membantu sentimen untuk bertambah baik pada awal minggu.
Bagaimanapun, pasaran mata wang masih tidak memaparkan reaksi ketara susulan berita tersebut, sebaliknya saham Eropah dibuka positif pada pembukaan dagangan hari ini.
US dolar didagangkan stabil, bertahan pada keuntungan yang dicatatkan selepas melantun dari paras terendah akhir minggu lalu.
 Sementara euro pula sedikit berubah setelah diperlihatkan dengan data iklim perniagaan Jerman tinjauan Ifo yang menunjukkan peningkatan melebihi jangkaan pada bulan Mac.
Dagangan pound mendatar selepas mencatat kejatuhan pada hari Jumaat disebabkan data PMI pembuatan dan perkhidmatan UK yang kurang memberangsangkan.
Mata wang sensitif risiko, dolar Aussie dan New Zealand juga kekal berlegar pada sekitar harga yang sama susulan penyusutan yang dicatatkan minggu lalu.
Selain itu, safe-haven yen pula sedikit merosot di tengah-tengah dagangan US dolar yang lebih kukuh.
Keseluruhannya, pelabur mungkin akan menunggu pembukaan sesi New York untuk arah tuju mata wang yang lebih jelas, terutamanya US dolar.
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


Yen Menjadi Rebutan ‘Trader’, Apakah Yang Membuat Pasaran Beralih Pada Safe Haven?

Mata wang yen, Jepun terus melonjak pada hari Jumaat dan berada di landasan untuk kenaikan mingguan terbesar dalam empat bulan berbanding US dolar dengan pertaruhan bahawa kadar faedah AS menghampiri kemuncak selepas data menunjukkan ekonomi terbesar dunia itu menguncup secara tidak dijangka pada suku Jun.
Pasaran niaga hadapan meramalkan bahawa kadar faedah AS akan memuncak menjelang Disember tahun ini berbanding Jun 2023 pada permulaan Julai dan Rizab Persekutuan akan mengurangkan kadar faedah sebanyak 50 mata asas tahun depan untuk menyokong pertumbuhan yang perlahan.
Kesan daripada penurunan pesat dalam jangkaan kenaikan kadar ini telah menjadi pemacu besar bagi kelemahan US dolar berbanding yen dengan merosot hampir 2.5% pada minggu ini, penurunan mingguan terbesar sejak akhir Mac.
Mata wang yen mengukuh 0.8% pada hari Jumaat kepada 133.17 yen ke paras tertinggi sejak pertengahan Jun.
 Menurut pakar strategi Mizuho,”Pencetus utama bagi lantunan yen ialah pelarasan lebih rendah dalam hasil AS yang mencerminkan jangkaan yang mengecil untuk perbezaan dasar antara Fed dan
BoJ,”.
Jurang antara hasil pada Perbendaharaan A.S. 10 tahun dan hutang kerajaan Jepun yang setara telah mengecil sebanyak 70 mata asas sejak awal Jun, berikutan pertumbuhan A.S. yang perlahan dan kenaikan kadar faedah, mendorong hasil Perbendaharaan lebih rendah.
US dolar secara amnya didagangkan rendah berbanding enam matawang utama dengan penyusutan 0.04% kepada paras dagangan 106.195.
Perbelanjaan pengguna A.S. disisi lain mengatasi jangkaan pada bulan Jun bahawa inflasi semakin berkembang pantas.


Apakah Yang Akan Berlaku Selepas PM Johnson Menyerahkan Surat Penangguhan?

Kerajaan Britain menetapkan pendirian untuk meninggalkan Kesatuan Eropah (EU) pada 31 Oktober walaupun PM UK Boris Johnson telah menyerahkan surat memohon penangguhan Brexit berikutan keputusan undian parlimen yang memaksanya berbuat demikian.
Kerajaan dikatakan telah merancang untuk membincangkan dan berhujah mengenai perjanjian Brexit yang dicadangkan oleh Johnson dan mengundi sekali lagi pada Isnin, menurut Jacob Rees-Mogg, ketua House of Commons.
Bagaimanapun, John Bercow, speaker House of Common menyatakan beliau akan memerintahkannya sama ada ia dibenarkan atau tidak selepas beberapa ahli parlimen bersuara bahawa ia akan melanggar konvensyen parlimen kerana tidak boleh diundi dua kali dalam sesi yang sama.
Sementara itu pada Sabtu lalu, Johnson turut memberitahu parlimen bahawa kerajaan akan memperkenalkan undang-undang yang diperlukan untuk Britain meninggalkan EU pada minggu ini.
 Ahli parlimen akan mempunyai peluang untuk membawa perubahan kepada undang-undang misalnya Parti Buruh Starmer serta McDonnell mengatakan bahawa parti tersebut akan mengemukakan pindaan termasuk mengenai isu-isu seperti melindungi hak pekerja.
Perubahan yang dicadangkan oleh ahli parlimen juga mungkin termasuk keperluan untuk referendum pengesahan mengenai perjanjian tersebut walaupun tidak jelas sama ada ia cukup untuk menyokong cadangan tersebut.
Terdahulu, PM Johnson telah menghantar surat permohonan penangguhan yang tidak ditandatangani dan disertai bersama satu lagi surat yang ditandatangani untuk menunjukkan keengganan beliau dalam penangguhan Brexit.
Sekarang, ia terpulang kepada EU27 untuk meluluskan penangguhan tersebut. Pada peringkat ini, satu-satunya cara no-deal Brexit untuk berlaku adalah jika tidak ada kelulusan sebulat suara daripada kalangan ahli EU27 mengenai keputusan itu.
Persoalannya, adakah mereka akan meluluskan permohonan tersebut atau menunggu tindakan oleh parlimen Britain yang seterusnya?


Analisis Teknikal EUR/AUD – Timeframe H1 – 29/8/2018

Nilai matawang AUD yang dilihat positif semalam ternyata tidak mampu bertahan lama setelah pasaran melihat matawang Aussie hari ini lebih berisiko. AIG Indeks Perkhidmatan, iaitu sektor yang menyumbang 70% kepada GDP di Australia menunjukkan kelemahan sekaligus melemahkan nilai AUD.
Tambahan lagi, krisis perang dagang di antara Amerika Syarikat dan China dilihat bakal hangat semula dengan laporan yang menyatakan bahawa US bakal menambahkan lagi tarif sejumlah 200billion dollar terhadap barangan China pada September ini. Matawang AUD dilihat sebagai matawang yang paling lemah didagangkan buat masa ini.
Sementara itu, pasaran masih melihat matawang EURO dengan sentimen yang positif seperti sebelum ini dimana belum ada berita-berita atau isu yang mempengaruhi nilai matawang tersebut. Di samping data-data ekonomi di EURO yang baik, EURO akan mendapat kelebihan di atas kejatuhan nilai matawang USD berdasarkan faktor sifatnya yang Anti-USD.
 Jika dilihat pada chart bagi pasangan matawang EUR/AUD, EURO terus mendominasi harga berbanding Aussie di mana kenaikan dibuat sejak minggu lalu. Harga bergerak mendatar semalam di antara julat harga 1.59546-1.58796 dan kembali lemah pada awal sesi pasaran Asia dibuka hari ini.
Namun pada lewat sesi, harga terus melonjak dan menembusi (breakout) paras resistance 1.59500 setelah AUD melemah di atas faktor perang dagang AS-China yang kembali menjadi tumpuan pasaran. Harga semasa berada di sekitar paras 1.59650 setakat jam 4.15 petang ini dan jika harga terus menyambung kenaikan, resistance terdekat yang bakal diuji adalah pada paras 1.60500.
Sebaliknya, jika harga kembali melemah dan jatuh semula ke bawah paras 1.59500, harga berpotensi kembali ke paras support 1.58400 atau lebih rendah. Terus mengikuti perkembangan krisis perang dagang dan sentimen pasaran semasa bagi memantau pergerakan harga bagi EUR/AUD.
Paras support: 1.58913, 1.58480, 1.58163.
Paras resistance: 1.59663, 1.59980, 1.60413.


Analisis Teknikal AUD/USD – Timeframe H1 – 28/1/2019

Matawang dollar AUD didagangkan berisiko sepanjang minggu lalu berikutan terkesan daripada faktor ekonomi di China yang masih berada pada tahap yang membimbangkan. Pada minggu ini, tumpuan pasaran akan terarah pada data indeks harga pengguna di Australia dan jika kadar inflasi menunjukkan penurunan pada angka bacaan, berkemungkinan bank pusat akan mempertimbangkan untuk menurunkan kadar faedah sekaligus memberi tekanan terhadap nilai dagangan Aussie. Turut menjadi tumpuan adalah pada data indeks PMI di China pada Khamis nanti yang akan turut memberi kesan terhadap dagangan Aussie. Jika diperhatikan pada dagangan pada chart pasangan matawang AUD/USD pada minggu lalu, harga telah membuat kenaikan pada dagangan Jumaat setelah menunjukkan pergerakan menurun sepanjang minggu. Kenaikan harga telah mengatasi paras Magic Pivot dan juga resistance MagicR1 pada indicator Moshed Magic Line sebelum mencatatkan paras ketinggian mingguan di sekitar zon SBR (support become resistance) 0.71800.
Pada permulaan dagangan pasaran minggu ini pula, harga kelihatan menunjukkan kenaikan menuju ke paras resistance 0.7218 (MagicR1) sejak awal sesi Asia bermula. Jika harga terus membuat kenaikan melepasi paras resistance tersebut, kenaikan harga seterusnya berkemungkinan akan menuju pula ke paras resistance lebih tinggi iaitu pada 0.7256 (MagicR2) untuk harga mencatatkan paras ketinggian terbaru tahun ini pada dagangan AUD/USD. Dan sekiranya harga masih kekal melonjak tinggi, jangkaan kenaikan boleh mencecah sehingga ke paras sekitar 0.7328 (MagicR3).
Namun, jika Aussie terus didagangkan lemah pada dagangan minggu ini, harga dilihat akan kembali ditekan semula lebih rendah dari paras Magic Pivot 0.7146 hari ini sebelum menuju ke paras support terdekat sekitar 0.7108 (MagicS1). Seterusnya, dengan momentum pergerakan yang agak besar pada dagangan Jumaat berkemungkinan akan melihatkan harga turun lebih rendah sehingga ke paras sekitar 0.7036 (MagicS2) sebelum harga terus mencatatkan paras terendah yang baru mencecah penurunan ke paras support serendah 0.6998 (MagicS3).
 Terus pantau perkembangan pada ekonomi Australia dan juga ekonomi China yang memberi kesan secara terus terhadap nilai dagangan Aussie dalam pasaran. Perhatikan paras tumpuan yang digariskan pada indicator Moshed Magic Line untuk rujukan tambahan pada posisi dagangan AUD/USD anda.

Paras support: 0.7108, 0.7036, 0.6998.
Paras resistance: 0.7218, 0.7256, 0.7328.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis GOLD – Emas ‘Lemau’ Di Awal Minggu, Pelabur Masih Optimis?

Dagangan emas mengalami sedikit penurunan pada nilainya di awal minggu, tidak meneruskan corak kenaikan yang dipaparkan pada penghujung minggu lalu.
Ini menunjukkan emas gagal memanfaatkan peluang untuk meningkat lebih tinggi ketika US dolar sedang pamerkan prestasi suram semalam.
Pasaran kini sedang menantikan pembentangan laporan dasar monetari oleh Pengerusi Federal Reserve (Fed) Jerome Powell di hadapan Kongres pada hari ini dan esok sebelum tumpuan seterusnya terarah pula pada laporan pekerjaan NFP pada Jumaat.
Jika diperhatikan pada carta harga XAU/USD yang mengukur nilai emas berbanding US dolar, harga yang berlegar di paras 1858.00 menunjukkan penurunan ke sekitar 1846.00 ketika menutup dagangan sesi New York.
Menyambung dagangan pada hari ini (Selasa), harga perlahan di sekitar 1850.00 turut bergelut di paras Moving Average 50 (MA50) pada rangka masa 1 jam untuk memberi isyarat arah pergerakan selanjutnya.
Sekiranya harga terus kecundang susut lebih rendah, penurunan harga dilihat akan kembali menuju ke paras 1830.00.
 Setelah terdapat faktor-faktor untuk trend bearish lebih jelas berlaku, harga akan dijangka untuk meneruskan penurunan ke sasaran support 1800.00 semula.
Namun jika kenaikan harga berjaya diteruskan kembali, harga bakal mencapai ketinggian pada 1870.00 untuk menguji zon rintangan tersebut.
Jika berjaya tembusi rintangan itu, kenaikan akan dilanjutkan pula menuju paras 1900.00 untuk rekod tertinggi terbaru 5 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Amukan USD Kembali Porak Perandakan Pasaran!

Dolar Amerika terus melanjutkan kenaikan lebih tinggi selepas mendapat sokongan daripada ‘risk aversion’ dalam pasaran menjelang hujung minggu.
Sesi Eropah melihatkan raja mata wang itu lebih kuat dengan indeks dolar menyambung pengukuhan ke paras harga 103.12, jauh meninggalkan paras terendah satu bulannya 101.92 yang disentuhnya pada Khamis.
Pelabur melihat pengukuhan US dolar sebagai reaksi yang ‘tertangguh’ selepas Pengerusi Federal Reserve (Fed) Jerome Powell menguatkan pendirian bank pusat untuk terus menaikkan kadar faedah.
Pada masa yang sama, greenback juga meraih dorongan sebagai safe-haven di tengah-tengah kebimbangan pasaran terhadap kemelesetan selepas melihat data PMI pembuatan dan perkhidmatan di Zon Eropah dan UK yang lemah.
Euro menjunam rendah selepas data yang dikeluarkan pada awal sesi Eropah itu menunjukkan sektor pembuatan jatuh ke paras terendah 3 tahun dan perkhidmatan pula paling perlahan sejak Januari.
 Sementara mata wang pound turut didagangkan suram susulan terbitan data yang melihatkan penguncupan dalam sektor perkilangan pada Jun ke paras terendah 5 bulan dan perkhidmatan yang paling perlahan dalam 3 bulan.
Kelemahan dalam data PMI itu telah mendorong hasil bon 10 tahun Perancis dan Jerman merosot serta turut mengheret hasil 10 tahun Amerika Syarikat jatuh kepada 3.74%.
Pelabur kini mengalihkan tumpuan kepada keluaran data PMI pembuatan dan perkhidmatan AS pada sesi New York akan datang.
Berikutan kekuatan greenback, dolar Aussie, New Zealand dan Kanada juga mencatatkan penyusutan yang ketara berikutan kebimbangan yang melemahkan sentimen pasaran.
Yen pula terus didagangkan melemah pada paras terendah 7 bulannya berbanding greenback, walaupun mendapat sokongan sementara pada awal sesi disebabkan kejatuhan hasil bon AS.
Namun, berbanding mata wang utama lain, yen menguat sebagai mata wang safe-haven susulan sentimen pasaran yang berisiko.


Mampukah EUR/USD Mengekalkan Kenaikan Harga Pada Sesi Asia?

Matawang Euro pamerkan pengukuhan berbanding US dolar pada permulaan dagangan minggu ini dengan kenaikan harga pada carta pasangan EUR/USD sejak sesi pasaran Asia bermula.
Pelabur akan kembali berhati-hati terhadap dagangan Euro menjelang bacaan data inflasi zon Eropah untuk bulan Jun yang akan diterbitkan pada Selasa.
US dolar dijangka akan meneruskan pengukuhan pada pembukaan sesi New York yang masih disokong oleh sentimen berisiko pasaran.
Kadar jangkitan virus yang meningkat di Amerika Syarikat (AS) terutama di Texas, Arizona dan Georgia meningkatkan kebimbangan para pelabur dengan angka kes seluruh dunia telah melepasi angka 10 juta.
Di China, kluster terbaru dilaporkan di Beijing selepas penularan bulan lalu. Pihak berkuasa mengarahkan sekatan dilaksanakan serta merta.
Pada carta harga EUR/USD, harga dilihat gagal melepasi paras sokongan 1.12000 setelah diuji beberapa kali pada dagangan minggu lalu.
Memulakan dagangan pada sesi Asia pagi ini, harga telah bergerak membuat kenaikan melepasi halangan Moving Average 50 (MA50) pada rangka masa 1 jam pergerakan harga dan menguji zon SBR (support become resistance) sekitar 1.12600 pada awal sesi Eropah.
 Kenaikan yang diteruskan dilihat akan menguji paras tumpuan pada 1.13000 sebelum harga menguji paras ketinggian minggu lalu sekitar 1.13500 yang juga merupakan zon SBR.
Namun jika harga kembali membuat penurunan semula dan berjaya melepasi semula paras sokongan MA50, paras support pada 1.12000 akan kembali diuji.
Melepasi zon support tersebut akan melihatkan harga turun lebih rendah berkemungkinan menuju paras 1.11000.
Pelabur juga akan lebih berwaspada terhadap dagangan US dolar menjelang laporan data pekerjaan NFP AS pada Khamis.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


EUR/USD Masih Belum Berjaya Tembusi Tembok $1.2000

US dolar gagal pamerkan pengukuhan pada sesi New York walaupun data jualan runcit Amerika Syarikat (AS) untuk bulan Mac diterbitkan semalam dengan angka yang melonjak lebih tinggi berbanding jangkaan.
Penyusutan US dolar yang berterusan didorong oleh kejatuhan mendadak pada hasil perbendaharaan 10-tahun AS sehingga mencecah paras 1.53%.

Sedikit peningkatan hasil perbendaharaan AS pada sesi Asia pagi ini dilihat akan menyaksikan US dolar sedikit meningkat.
Federal Reserve (Fed) juga masih mengulangi komitmen mereka untuk mengekalkan kadar faedah di paras rendah berhampiran sifar untuk beberapa tahun akan datang walaupun timbul perbincangan untuk pengurangan pembelian bon.
Dapat dilihat pergerakan harga pada carta pasangan mata wang EUR/USD mendatar dan masih gagal menembusi zon resistance 1.2000 susulan data jualan runcit AS diterbitkan positif membendung kejatuhan lebih lanjut US dolar di sesi New York.
 Selepas harga meniti di atas paras sokongan Moving Average 50 (MA50) pada rangka masa 1 jam di penghujung sesi New York, harga kemudiannya pamerkan penurunan di bawah paras tersebut pada sesi Asia pagi Jumaat.
Penganalisis masih menjangkakan US dolar akan terus bergerak lemah, namun berkemungkinan faktor aktivit pengambilan keuntungan (profit-taking) pada kebiasaan di penghujung minggu boleh meningkatkan semula dagangan US dolar.
Jika US dolar berjaya kukuh dan menekan harga pada sesi-sesi berikutnya, harga boleh turun sehingga ke zon sokongan pada 1.19000.
Namun jika harga kekal meneruskan kenaikan, zon resistance 1.2000 perlu ditembusi sebelum jangkaan kenaikan lebih tinggi dilihat akan menuju sehingga zon tumpuan pada 1.20600-1.20900.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kekuatan Logam Berharga Ini Sukar Ditandingi!

Emas melonjak naik pada Khamis apabila data perdagangan di Jepun memberi isyarat permintaan yang lemah. Minit mesyuarat FOMC terkini juga meninggalkan pasaran dengan penuh tanda tanya apabila kesemua ahli jawatankuasa mempunyai pandangan yang berbeza.
Emas di Comex meningkat 0.44% kepada $1,359.85 satu troy ounce. Sementara itu, silver futures dan copper futures juga mencatat peningkatan sebanyak 0.475 dan 0.05%.
Di Jepun, imbangan perdagangan menyaksikan lebihan sebanyak 320 juta yen bagi bulan Julai. Selain itu, data import dan eksport juga mencatat penyusutan dalam laporan terbabit.
 Semalaman, mesyuarat FOMC meninggalkan pasaran dengan kekeliruan mengenai hala tuju bank pusat AS pada masa akan datang. Hal ini berikutan, ahli jawatankuasa FOMC mempunyai pandangan dan pendapat yang berbeza mengenai kenaikan kadar.
Pada masa yang sama, ahli jawatankuasa FOMC turut menekankan bahawa data tambahan diperlukan bagi melihat sama ada harga boleh mengukuh atau tidak selagi tidak melebihi kadar inflasi sebanyak 2%.
Perubahan kadar dana persekutuan juga bergantung kepada prospek ekonomi untuk masa akan datang.
Anda tahu negara mana yang kurang terkesan dengan Brexit? Baca artikel ini!


NFP – Kadar Pengangguran Capai Paras Terendah Hampir 50 Tahun Lalu

Matawang US dollar melemah seketika dan menguat semula selepas data NFP dikeluarkan pada pukul 8.30 malam tadi dengan kombinasi tiga data pekerjaan yang agak memberangsangkan. Pair USD/JPY membuat kejatuhan sejurus data dikeluarkan, dan kini menguat setakat pada pukul 8.37 malam.
Data NFP mencatat tambahan pekerjaan di Amerika Syarikat sebanyak 134,000 pada bulan September jauh kurang daripada jangkaan tambahan sebanyak 185,000 pekerjaan dengan kadar gaji (Average Earnings) merekodkan bacaan sejajar dengan jangkaan pasaran.
 Data yang lebih penting iaitu kadar gaji (Average Hourly Earnings) meningkat 0.3% menepati jangkaan pasaran.
Manakala satu lagi data iaitu kadar pengangguran pula merekodkan bacaan 3.7% semakin baik berbanding bulan-bulan yang lalu di mana bacaan mencapai paras terendah hampir 50 tahun lalu.
Dengan data tumpuan Average earnings, kadar pengangguran yang begitu memberangsangkan, dan tambahan pekerjaan yang meleset dari jangkaan pasaran – Ia dijangka cenderung mengukuhkan US dollar.


3 Kelebihan Trade Dengan TF Lebih Besar Yang Semua Forex Trader Perlu Tahu

Antara soalan yang sering saya terima juga adalah, “tuan trade time frame apa ya?” atau kadang-kadang berbunyi “time frame apa yang bagus untuk trade tuan?”
Sebenarnya memilih time frame untuk trading banyak bergantung kepada personaliti anda sendiri.  Trader yang kehausan adrenalin mungkin akan menggunakan tempoh masa yang kecil dan singkat seperti 5 minit yang ada banyak setup, manakala seorang trader yang tenang akan mencari, memilih time frame yang lebih besar dan perlahan seperti 4 hour dan berada dalam position untuk tempoh yang lebih lama. Kebiasaan cara trading menggunakan TF besar juga berkait rapat dengan target bagi akaun itu sendiri. Lebih besar, lebih perlahan, dan sesuai untuk low risk akaun.
Walaupun ramai yang suka trade yang cepat, masih ada 3 kelebihan yang ketara dalam swing trading yang selalunya menggunakan timeframe 4 hour ke atas.
#Mengelakkan over-trading:
 Trading di dalam jangka masa yang singkat bermakna memasuki dan keluar perdagangan dengan cepat. Jadi, anda boleh memerah lebih trade dalam tempoh yang singkat. Short term trader atau day trader yang sangat berdisiplin berjaya meletakkan diri mereka di dalam bilik terpencil, trade dalam tempoh masa yang telah ditetapkan dan kemudian tinggalkan PC dengan target keuntungan atau had kerugian harian. Akan tetapi, tidak semua orang boleh buat begitu: kejayaan yang cepat menimbulkan selera untuk trade lagi dan sekiranya tidak berjaya dikawal boleh membawa kepada ‘over-trading’ dan kerugian. Kegagalan untuk membuat keuntungan dalam masa yang terhad ini, sering menyebabkan situasi nak “balas dendam” kepada pasaran dan ini boleh membawa kepada penutupan akaun.
#Tiada ‘noise’:
Apabila berdagang dalam jangka masa pendek, anda adalah lebih bergantung kepada tindakan short term trend dalam pasaran. Pergerakan sekali-sekala seperti itu boleh menjejaskan analisis anda dengan mudah. Sekiranya ada mana-mana news yang dikeluarkan walaupun kesannya hanya sementara boleh mengubah arah pasaran dengan sekelip mata. Pada jangka masa yang perlahan atau time frame yang besar, ini keadaan seperti ini kurang dirasai.
#Penggunaan masa yang lebih efektif:
Apabila berdagang dalam jangka masa yang singkat, anda masih perlu melihat gambaran yang lebih besar juga.  Sekiranya anda seorang day trader, anda perlu tahu arah pasaran untuk minggu tersebut untuk memastikan anda tidak melawan trend apabila market retrace pada hari-hari tertentu.  Sekiranya anda seorang swing trader pula, anda perlu tahu arah pasaran untuk bulan tersebut.  Ini adakalanya merumitkan analisis dan dagangan.  Namun dengan menggunakan time frame yang lebih besar seperti Daily untuk trade, anda hanya perlu luangkan 20 minit sehari untuk buat analisa arah pasaran dan lebih banyak masa boleh diluangkan untuk aktiviti lain bersama keluarga tercinta atau hobi anda.


Akibat Perang, EUR/USD Menjunam Hingga 200 Pips Semalam!

Peperangan antara Rusia dan Ukraine terus memburukkan seluruh pasaran dunia dengan pencerobohon tentera Rusia ke Ukraine masih lagi diteruskan sehingga hari ini.
Pemimpin-pemimpin dunia terus berbincang dan beberapa negara utama sudah pun mula melancarkan sekatan ke atas Rusia termasuk juga Perancis, Jepun, Korea Selatan dan Taiwan.
Pergerakan harga pada pasaran mata wang juga parah dengan US dolar antara yang ketara mendominasi pada dagangan Khamis semalam, namun lebih tidak menentu pada sesi New York dengan ucapan oleh Presiden Amerika Syarikat (AS) Joe Biden.
Seperti yang diperhatikan pergerakan harga pada carta pasangan mata wang EUR/USD semalam, harga telah menjunam sehingga hampir 200 pips mencecah paras sekitar 1.11100 pada awal sesi New York semalam.
Ini adalah paras terendah berjaya harga catatkan sejak Mei 2020 yang lalu.
Namun selepas mencecah ke paras terendah tersebut, harga mula pamerkan pengunduran semula dengan meningkat ke paras tumpuan 1.12000.
Walaupun peningkatan turut mencatatkan sehingga 100 pips bersambung ke sesi Asia pagi ini (Jumaat), penganalisis masih melihat pergerakan harga berada dalam trend bearish yang masih bergerak di bawah paras halangan Moving Average 50 (MA50) pada rangka masa 1 jam.
 Dengan tumpuan kekal terarah kepada peperangan Rusia-Ukraine, US dolar berkemungkinan akan kembali mengukuh dan menekan harga lebih rendah semula.
Harga yang meneruskan penurunan dilihat akan mensasarkan ke paras terendah terbaru pula menuju zon support 1.10000.
Sebaliknya jika usaha para pemimpin dunia bekerjasama mengekang Rusia, sentimen pasaran yang pulih bakak memberi kesan penyusutan terhadap US dolar dengan lebih ketara.
Harga bakal rancak membuat kenaikan semula melepasi zon rintangan pada 1.12600 untuk isyarat perubahan trend bullish.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Malang Buat Zon Eropah! Data Ekonomi Merosot Semula Pada Ogos

Setelah memaparkan pengukuhan dalam tempoh tiga bulan terbaru, ekonomi di Zon Eropah kembali menunjukkan kemerosotan dalam data PMI pembuatan dan perkhidmatan pada bulan Ogos.
Sektor pembuatan dan perkhidmatan di Perancis kehilangan momentum untuk meneruskan pengukuhannya pada bulan Ogos, di mana data PMI pembuatan kembali menunjukkan penguncupan pada 49.0 daripada 52.4 yang direkodkan sebelum ini.
Sementara aktiviti perkhidmatan juga merosot, namun masih di atas tahap pengembangan pada 51.9 daripada 57.3 yang dicatatkan pada Julai dan tersasar daripada jangkaan untuk kenaikan 53.0.
Jerman, selaku ekonomi terbesar di Eropah masih menunjukkan pengukuhan dalam sektor pembuatan dengan meningkat kepada 53.0 daripada 51.0 pada bulan sebelumnya, menandakan peningkatan terbesar dalam aktiviti perkilangan sejak September 2018.
 Sebaliknya, pertumbuhan dalam sektor perkhidmatan pula adalah lebih lemah daripada jangkaan dengan peningkatan 50.8 pada Ogos daripada 55.6 pada Julai. Bacaan ini menunjukkan kelembapan dalam sektor perkhidmatan yang ketara disebabkan penurunan perniagaan baru dari luar negara dan penguncupan berterusan dalam pekerjaan.
Secara keseluruhannya, pemulihan ekonomi zon Eropah daripada krisis Covid-19, malangnya terhenti pada bulan ini dengan aktiviti pembuatan dan perkhidmatan masing-masing menunjukkan kemerosotan pada 51.7 dan 50.1.
Hal ini berbeza pula dengan data PMI dari UK yang turut menjadi tumpuan di sesi Eropah, di mana sektor pembuatan menunjukkan peningkatan pada 55.3. Bacaan ini merupakan peningkatan terbesar dalam aktiviti perkilangan sejak Februari 2018.
Selain itu, sektor perkhidmatan pula melonjak kepada 60.1 pada Ogos, menandakan pertumbuhan paling kukuh dalam tempoh lebih enam tahun, didorong oleh kenaikan besar dalam jumlah perniagaan baru sejak Mac 2015.


Data Inflasi AS, Mesyuarat ECB Bakal Pacu EUR/USD Minggu Ini

Walaupun bukanlah prestasi mingguan yang memberangsangkan, namun US dolar berjaya mengekalkan pengukuhannya sehingga penutupan dagangan minggu lalu berbanding kebanyakan mata wang utama lain khususnya berbanding Euro.
Mata wang Eropah pada awal minggu ini akan dipacu oleh sentimen pilihan raya Perancis dengan laporan semasa menunjukkan Presiden Emmanuel Macron kekal mendahului undian.
Beberapa data ekonomi tumpuan Amerika Syarikat seperti data inflasi dan jualan runcit bakal memberi impak terhadap momentum pengukuhan US dolar.
Manakala pelabur Eropah pula akan berwaspada menantikan keputusan mesyuarat bank pusat Eropah pada Khamis nanti selepas terdapat isyarat untuk European Central Bank (ECB) untuk meningkatkan kadar faedah menuju penghujung tahun ini.

Pada carta harga pasangan mata wang EUR/USD, harga yang berlegar pada zon 1.0800 minggu lalu berjaya meneruskan sedikit penurunan di penghujung minggu mencecah paras sekitar 1.08400 untuk rekod paras terendah 4 minggu.
Namun harga sedikit meningkat pada penghujung sesi terakhir minggu tersebut dengan menguji paras halangan Moving Average 50 (MA50) pada rangka masa 1 jam.
Memulakan dagangan pada awal minggu ini, harga dibuka sedikit tinggi berbanding penutupan minggu lalu namun kembali paparkan penurunan semula ke paras MA50.
 Masih awal untuk memberi sebarang petunjuk kepada pelabur, pergerakan harga pada sesi Eropah dan New York akan dipantau.
Sekiranya harga menyambung semula pergerakan pada trend bearish minggu lalu, zon support pada 1.08000 akan kembali diuji setelah turut diuji pada dagangan awal Mac lalu.
Untuk penurunan lebih rendah yang berjaya diteruskan, sasaran adalah untuk menuju zon sekitar 1.07000 untuk harga catatkan paras terendah terbaru 2 tahun.
Sebaliknya jika kenaikan harga pula yang berlaku, rintangan harga yang bakal diuji dilihat berada pada paras 1.1000.
Kenaikan lebih tinggi melepasi paras tersebut untuk memberi isyarat perubahan trend bullish akan mensasarkan zon rintangan pada 1.12000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/CAD – Timeframe H4 – 12/04/2018

Pada minggu ini, USD/CAD setakat ini telah bearish hampir 260 pips sejak Isnin lalu dan membentuk pattern candlestick bearish yang menunjukkan pergerakan masih dikuasai mood bearish.
 Jika diperhatikan ketika ini, USD/CAD berpotensi untuk melakukan retracement/pullback dan harga yang boleh berpotensi dicapai kemungkinan adalah sekitar Key Resistance 1.2662 atau 1.2600 sebelum ia meneruskan lagi penurunan.
Jika ia bearish, target terhampir yang berpotensi dicapai adalah 1.2450 bagi membentuk new LL bagi wave H4 ini. Oleh itu, peluang yang boleh diperhatikan adalah menunggu ia melakukan retracement sebelum memasuki pasaran untuk ‘short’.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


4 Tips Dapatkan Lebihan Wang Sebelum Mula Trade Forex

Ramai yang mahu berjinak-jinak dalam dunia pelaburan dan forex trading. Malangnya, mereka berdepan dengan kesukaran apabila wang yang sedia ada tidak mencukupi. Anda juga tidak disarankan untuk menggunakan modal yang anda tidak sanggup rugi seperti duit perbelanjaan harian, emergency saving dan sebagainya.
Di sini kami kongsikan beberapa langkah yang boleh dipraktikkan untuk memperoleh lebihan wang sebelum mula trade forex.
1. Buat Kerja Part Time

Pada zaman kini, ramai individu yang berlumba-lumba untuk mendapatkan pendapatan tambahan. Oleh itu, mereka memilih untuk melakukan kerja sampingan seperti menjalankan perniagaan atas talian, memandu Grab, menjadi tutor akademik, atau sebagainya.
Pilih kerja part time yang sesuai dan tidak mengganggu waktu kerja sebenar anda atau aktiviti penting harian yang lain.
Jadi, dengan pendapatan yang diperolehi, anda boleh mulakan trading anda!
2. Rancang Perbelanjaan Dengan Bijak

 Senaraikan keperluan anda sebelum membuat apa-apa pembelian. Langkah ini dapat membantu anda untuk menggunakan wang yang ada dengan sebaiknya.
Dengan itu, anda sebenarnya dapat menjimatkan wang lebih banyak daripada yang anda sedari. Lebihan wang tersebut bolehlah digunakan untuk mulakan trading.
3. Jual Barangan Yang Tidak Digunakan

Kaedah ini perlukan lebih kerajinan. Kumpulkan barang-barang yang lama yang anda sudah tidak gunakan lagi. Mungkin ia bernilai bagi orang lain.
Barang-barang yang tidak digunakan atau diperlukan lagi boleh dijual untuk mendapatkan pendapatan tambahan. Tunai yang diperolehi boleh digunakan untuk melabur.
4. Jana Duit Melalui Aset

Jika anda mempunyai bilik atau rumah kosong yang tidak digunakan, aset tersebut boleh disewakan kepada orang lain. Oleh yang demikian, anda dapat menjana pendapatan tambahan serta mula menjalankan pelaburan.
Sebenarnya, terdapat banyak lagi cara yang anda boleh fikirkan jika anda betul-betul mahukan pendapatan yang lebih. Hendak seribu daya, tak hendak seribu dalih. Ayuh mulakan sekarang!


Sentimen Terkini Pasaran Forex Setakat Petang Ini

Matawang USD terus didagangkan perlahan sejak semalam pada paras terendah sejak 7 hari berikutan sentimen pasaran yang kembali pulih selepas terdapat tanda-tanda Presiden Amerika Syarikat Donald Trump sedang berusaha untuk menyelesaikan isu perang perdagangan bersama China.
Disamping itu, perkembangan positif mengenai perang dagang AS-China turut menyokong matawang yang mempunyai hasil pulangan yang tinggi seperti AUD dan NZD. Tambahan lagi, atas faktor rakan dagang terbesar antara Australia dan China, sebarang perubahan pada ekonomi di China akan memberi impak yang terus terhadap negara Australia.
Menjelang pembukaan sesi dagangan New York, pasaran didagangkan agak berhati-hati ke arah data buruh di Amerika Syarikat yang akan dikeluarkan pada pukul 8:30 malam nanti. Komponen yang menjadi tumpuan pelabur dalam data ini adalah kadar pengangguran dan purata pendapatan yang boleh memberi kesan kepada bacaan inflasi di AS pada masa akan datang.
 Turut menjadi tumpuan juga adalah data pekerjaan Kanada yang akan dikeluarkan bersama data buruh Amerika Syarikat. Data ini dijangka mencatatkan bacaan yang rendah ekoran terdapat penurunan pada indeks pekerjaan IVEY PMI.
Indeks DXY yang mengukur kekuatan matawang Greenback berbanding tujuh matawang yang lain menurun 0.24% setakat 6.30 petang.
Major pair seperti EUR/USD setakat ini membuat kenaikan 0.32%, dimana GBP/USD didagangkan menaik 0.15%. USD/JPY pula mendaki 0.09% dengan USD/CAD didagang 0.25% lebih rendah. USD/CHF pula didagang melemah pada 0.38. Pair AUD/USD dan NZD/USD masing-masing didagangkan positif 0.58% dan 0.32%.


Pandangan Kalendar Ekonomi Mingguan 6 – 10 Jul 2015

Greece telah ditinggalkan oleh pasaran yang telah pun memfaktorkan Grexit, dengan matawang ‘safe-haven’ memacu lebih tinggi dan matawang komoditi jatuh lebih rendah. Kemuncaknya masih di hadapan kita. Minggu ini bermula dengan referendum Greece tetapi ada berita ekonomi penting yang lain: US ISM Non-Manufacturing PMI, Mesyuarat Minit FOMC, keputusan “interest rate” di Australia dan United Kingdom merupakan berita ekonomi utama minggu ini.
Sedikit ulasan minggu lepas:
Krisis Grexit telah mendominasi pasaran. Keadaan mejadi lebih teruk apabila rundingan tergendala. Bank-bank ditutup, Greece gagal membayar IMF dan semua mata kini tertumpu pada referendum hari ini, Ahad di mana pemilihan menunjukkan tidak banyak perbezaan. Walau bagaimanapun, ini adalah jauh daripada akhir cerita, terutama seperti yang kita tahu bahawa IMF menyokong penyusunan semula hutang. Walaupun Greece hanya 2% daripada kuasa ekonomi Euro-Zone, implikasi politik sangat besar. Untuk Euro, tindak balas adalah bercampur-campur: ‘gap-down’ Ahad diikuti oleh kenaikan (atas sebab-sebab tertentu), tetapi ini akhirnya terhakis.
Di pasaran global, NFP Amerika Syarikat menunjukkan ekonomi yang mewujudkan 223 ribu pekerjaan pada bulan Jun tetapi dengan semakan penurunan untuk bulan sebelumnya, gaji yang mengecewakan dan kadar penyertaan yang rendah meninggalkan sentimen buruk. Ini boleh melewatkan masa kenaikan “interest rate”, tetapi yang pertama masih dijangka pada September ini. Ia juga bergantung kepada Greece. Mata wang komoditi mengalami kejatuhan bersama China: kadar tukaran AUD|USD mencapai paras 6 tahun terendah, begitu juga dengan kiwi dan loonie. Sterling berdiri agak kukuh terkesan dari data UK yang positif.
Berikut adalah agenda utama dalam kalendar Forex minggu ini:
Jom kita lihat:
Ahad
Referendum Greece: Pemilihan keluar dijangka pada sebelah petang Eropah, sebelum pasaran dibuka, dengan keputusan penuh di kemudian hari. Referendum, kini digelar #Greferendum, telah diumumkan oleh PM Greece Alexis Tsipras pada 26 Jun dan adalah mengenai cadangan pemiutang yang digambarkan oleh Greece sebagai “menerima atau menolak”. Kerajaan Greece menolaknya dan memerlukan undi sokongan. Ia adalah tidak jelas jika cadangan ini masih di atas meja rundingan. Beberapa pemimpin Eropah telah menyifatkannya sebagai undi keahlian Euro-Zone. Apa yang jelas ialah ia adalah satu undi kepada masa depan kerajaan yg dipilih.
Undian menerima, yang mungkin disebabkan oleh keadaan yang semakin buruk di Greece, akan mengakibatkan kenaikan nilai Euro, kerana ia membuka pintu kepada kerajaan baru yang akan menerima apa sahaja, tetapi ia tidak jelas kerajaan apakah itu. Undian menolak merumitkan keadaan dan boleh mengakibatkan kejatuhan besar untuk Euro. Dan jika perbezaan undi adalah sangat rapat, ia menambah satu lagi tahap komplikasi. Referendum ini merupakan salah satu berita utama ekonomi, tetapi krisis Grexit ditetapkan untuk mengiringi pasaran sepanjang minggu. Hal ini berlaku apabila pemiutang kini berpecah mengenai penyusunan semula hutang.
Isnin, 10:00 Malam
ISM Non-Manufacturing PMI AS: Aktiviti sektor perkhidmatan menjadi perlahan lebih daripada yang dijangkakan pada bulan Mei. Indeks “Non-Manufacturing PMI” jatuh kepada 55.7 berbanding 57.8 yang dicatatkan pada April. Penganalisis menjangkakan bacaan 57.1. Indeks pesanan baru datang 1.3 mata lebih rendah berbanding 59.2 yang dicatatkan pada April. Indeks pekerjaan jatuh 1.4 mata kepada 55.3. Secara keseluruhan, bacaan masih menunjukkan perkembangan dan responden kebanyakannya positif tentang pandangan situasi perniagaan terhadap pertumbuhan ekonomi.
 Selasa, 12:30 Tengah Hari
Keputusan “interest rate” Australia:  Reserve Bank of Australia mengekalkan “interest rate” pada 2.0% untuk bulan Jun, berikutan penurunan 0.25% pada bulan Mei dan 0.25% pada bulan Februari. Ahli ekonomi meramalkan penurunan 25 mata asas pada bulan Ogos nanti, berikutan data ekonomi yang mengecewakan seperti perbelanjaan pengguna yang rendah dan pelaburan perniagaan yang lemah; sekaligus merendahkan unjuran pertumbuhan ekonomi. Walau bagaimanapun, ekonomi Australia telah berkembang pada kadar lebih perlahan daripada yang dijangkakan. RBA masih menanti data kewangan sebelum memutuskan satu lagi penurunan kadar.
Selasa, 8:30 Malam
 Imbangan Perdagangan AS:  Perdagangan AS menguncup 10% pada bulan April, mencapai $40.9 bilion berbanding dengan bacaan kemaskini $50.6 bilion pada bulan Mac. Eksport meningkat kepada $189.9 bilion pada bulan April daripada $188 bilion pada bulan Mac, dan hasil perkilangan naik hampir $2 bilion. Import merosot kepada $230.8 bilion pada bulan April daripada $238.6 bilion pada bulan Mac, termasuk barangan dan perkhidmatan pengguna.
Khamis, 2:00 Pagi
Minit Mesyuarat FOMC AS:  Ini adalah minit mesyuarat Jun, di mana Federal Reserve menerbitkan plot yang agak rendah. Memandangkan nada umumnya negatif dan komposisi anggota yang mengundi juga negatif, ia akan menjadi menarik untuk melihat jika ada anggota yang sudah mahukan kenaikan pada bulan Jun. Di samping itu, kebimbangan anggota Feds mengenai Greece, keadaan inflasi dan topik lain akan menjadi menarik untuk diperhatikan.
Khamis, 9:30 Pagi
Data pekerjaan Australia:  Pasaran kerja di Australia meningkat pada bulan Jun lebih besar daripada yang dijangkakan, dengan pertambahan sebanyak 42 ribu dan kadar pengangguran turun kepada 6% daripada kemaskini 6.1% pada bulan Mei. Peningkatan ini disebabkan oleh pekerjaan sambilan meningkat sebanyak 29,800 manakala sepenuh masa ialah 15,900. Walau bagaimanapun, angka itu jauh lebih tinggi daripada kenaikan 12,100 yang dijangkakan oleh penganalisis. Kadar penyertaan, bagaimanapun, kekal tidak berubah pada 64.7%. Penganalisis percaya kadar pengangguran akan meningkat dalam bulan-bulan yang akan datang disebabkan oleh pertumbuhan ekonomi yang rendah.
Khamis, 7:00 Malam
Keputusan “interest rate” UK:  Bank of England mengekalkan “interest rate” ultra-rendah pada 0.50%, dan program rangsangan pembelian bon juga tidak berubah pada £375 bilion. BoE menyatakan bahawa mereka bercadang untuk menaikkan “interest rate” pada pertengahan tahun akan datang, selepas 6 tahun berada pada kadar yang sangat rendah. Walau bagaimanapun, memandangkan pengguna dan data perumahan yang positif, ahli ekonomi percaya kenaikan “interest rate” adalah pada separuh pertama 2016, tetapi masih banyak bergantung kepada data pertumbuhan ekonomi masa depan.
Jumaat, 8:30 Malam
 Data pekerjaan Kanada: Pasaran buruh Kanada pulih sedikit pada Mei selepas penguncupan sebanyak 19,700 pekerjaan pada bulan April. Angka pekerjaan Mei menunjukkan sekitar 59 ribu pekerjaan telah diwujudkan, walaupun hampir separuh daripadanya adalah kerja sambilan. Ahli ekonomi menunjukkan bahawa pertumbuhan pekerjaan yang sebenarnya adalah lemah, tidak selari dengan bilangan orang baru yang memasuki pasaran pekerjaan. Kadar pengangguran kekal pada 6.8%, meningkat daripada 6.6% pada bulan Oktober lalu.

** Semua masa dalam waktu Malaysia dan yang sewaktu dengannya GMT +8


Yen Memulakan Dagangan Minggu Ini Dengan Pengukuhan, GBP Menanti Perkembangan Brexit.

Permulaan pasaran minggu ini menyaksikan dagangan AUD bermula lemah selepas data pengiklanan pekerjaan dikeluarkan. Iklan pekerjaan Australia di akhbar dan di internet menurun sebanyak 1.7% bulan ke bulan pada bulan Mac 2019, selepas penurunan 0.8% pada bulan sebelumnya dan merupakan kejatuhan bulan kelima berturut-turut. Ini sekaligus dapat menimbulkan keraguan tentang kadar pengambilan pekerja di negara itu.
Yen pula mengukuhkan kedudukan sebagai matawang terkuat pada sesi Asia atas faktor sentimen pasaran yang risk-off walaupun data keyakinan mencecah paras terendah dalam tempoh 3 tahun. Indeks Keyakinan Pengguna di Jepun jatuh ke 40.5 pada Mac 2019 daripada 41.5 pada bulan sebelumnya dan di bawah jangkaan pasaran sebanyak 42.3. Ini adalah bacaan terendah sejak Februari 2016.
 Pembukaan pasaran Eropah pula melihat pergerakan matawang berjalan dengan agak pasif ekoran pelabur sedang berhati-hati terhadap minggu yang penting untuk Brexit. Kesatuan Eropah perlu membuat keputusan pada sidang kemuncak pada Rabu ini samaada ia bersedia untuk melanjutkan tarikh akhir Brexit yang sepatutnya berlaku pada Jumaat ini.
Indeks matawang USD pula didagangkan sedikit mendatar selepas laporan menunjukkan pertumbuhan gaji di Amerika Syarikat adalah perlahan daripada jangkaan pasaran. Laporan ini menambah sokongan bahawa Rizab Persekutuan tidak akan menaikkan kadar faedahnya tahun ini dan mungkin juga diturunkan.


Sampai 200 Pips GBP/USD Terpacak Semalam, Apa Pula Selepas Ini?

Pelabur berwaspada terhadap pergerakan carta harga pasangan mata wang GBP/USD dari awal minggu ini berikutan data-data penting dijangka akan memacu arah harga.
Selepas data pertumbuhan ekonomi dan pekerjaan UK diterbitkan, mata wang Pound dilihat kekal mendatar dan tidak memberi tindak balas yang ketara sehingga ke sesi Eropah semalam.
Namun, situasi berubah menjelang sesi New York semalam apabila Pound mula menunjukkan pengukuhan. Adakah data-data tersebut lambat memberi kesan terhadap Pound?
Tidak. Sebaliknya lonjakan pada nilai Pound adalah disebabkan penyusutan yang berlaku terhadap US dolar susulan reaksi terbitan data inflasi Amerika Syarikat (AS).
Bacaan inflasi tahunan AS susut ke paras 7.1% pada November, menunjukkan penurunan 5 bulan berturut-turut sekaligus menguatkan jangkaan untuk Federal Reserve (Fed) memperlahankan kenaikan kadar faedah.
Kedua-dua bank pusat Fed dan Bank of England (BOE) pada Khamis esok dijangka untuk menaikkan kadar faedah sebanyak 50 mata asas.
Sebelum itu, data inflasi UK akan diberikan tumpuan terlebih dahulu di awal sesi Eropah sebentar lagi.

Meneliti pergerakan harga, kenaikan harian sekitar 200 pips telah dipamerkan pada carta GBP/USD merekodkan ketinggian terbaru 6 bulan.
 Pada mulanya harga mendatar di atas paras sokongan Moving Average 50 (MA50) pada rangka masa 1 jam pergerakan di carta GBP/USD sebelum melonjak menembusi rintangan pada 1.24000 mencapai ketinggian terbaru sekitar 1.24400.
Namun, selepas mencapai paras tersebut, harga susut semula hampir 100 pips untuk menutup dagangan di sesi New York.
Harga masih menunjukkan isyarat pergerakan pada trend bullish dengan jangkaan kenaikan bakal diteruskan lagi hari ini (Rabu).
Berjaya melonjak melepasi semula paras 1.24000 akan mendorong kenaikan lebih tinggi harga dengan sasaran terbaru adalah pada ketinggian 1.25000.
Sebaliknya jika berlaku penurunan harga semula, paras 1.23000 bakal menjadi tumpuan awal untuk diuji sebelum pelabur menilai isyarat perubahan trend bearish.
Penurunan lebih rendah yang diteruskan dilihat akan menuju zon 1.22000 dan seterusnya pada 1.21000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG